text:
Pebrero
An Pebrero amo an ika-duha nga bulan han Kalendaryo Gregoriano. Hurawbisbis iton alternatibo nga ngaran hini nga bulan ha Winaray. Amo ini an gihaliputi nga bulan Gregoriano ngan amo la ini nga bulan nga iton kahalaba karuhaan kag walo (28) o karuhaan kag siyam (29). Iton bulan mayda 29 ka adlaw basta leap year, kon iton ihap o numero hiton tuig puyde matunga ha upat (labot la hiton mga tuig nga puyde matunga hiton 100 ngan diri hiton 400). Ha iba nga mga tuig, an bulan mayda 28 ka adlaw.
Natikang iton Pebrero, kon ha astronomiya nga pag-istorya, pag-aada iton adlaw dida hiton constellation han Capricornus ngan natatapos an bulan kon an adlaw aada hiton constellation han Aquarius. Kon ha astrolohiya, iton Pebrero natikang kon iton adlaw aada hiton senyal han Aquarius ngan natatapos dida hiton senyal han Pisces.
Sulod
Ngaran[igliwat | igliwat an pinagtikangan]
An bulan nga Pebrero ginngaranan tikang han diyos Romano nga hi Februus, an diyos han purifikasyon. An Enero ug an Pebrero amo an kataposan ngan mga bulan nga gindugang dida han kalendaryo Romano, tungod kay an mga Romano han una, ginlalantaw nira an winter nga takna hin waray bulan. Ini nga pagbalhin (ha pagdugang han mga bulan han Enero ug Pebrero) ginhimo hi Numa Pompilius ha mga 700 BC agod mahatungod an kalendaryo hin standard lunar year. An kan Numa Februarius mayda 29 ka adlaw (30 kon leap year). Hi Cesar Augusto kuno, nagtanggal hin usa nga adlaw tikang han Pebrero ngan gindugang ini ngadto han bulan han Agosto, (nga ginbalyo-an an ngaran tikang ha Sextilis ha dungog han iya kalugaringon), agod nga an kan Julio Cesar (Julius Caesar) bulan nga Hulyo diri magkakamay-ada hin darudamo nga adlaw. Pero diri gud dako iton prueba ha kasaysayan nga nasuporta hini.
An Pebrero amo an katapusan (ha ngaran) nga bulan han kalendaryo Romano, kay an tuig han una, nagtikang dida han Marso. Mayda mga regular nga panahon nga an mga sacerdote o kapadi-an Romano namumutang hin intercalary month, nga an ngaran Mercedonius, katapos han Pebrero agod mahatungod an tuig han mga season.
Mga Ngaran ha Kasaysayan[igliwat | igliwat an pinagtikangan]
Ha mga ngaran han Pebrero ha kasaysayan, upod dinhi an Anglo-Saxon nga mga pulong Solmoneth (sun month o bulan han adlaw) ug Kale-monath (ginngaranan para han cabbage) pati gihapon an kan Carlomagno (Charlemagne) pagtawag hini nga bulan nga Hornung. Ha daan nga Hinapon nga kalendaryo, it ngaran han bulan Kisaragi (如月, 絹更月 or 衣更月). Tinatawag gihapon ini ha panalagsa Mumetsuki (梅見月) o Konometsuki (木目月). Ha yinaknan nga Finnish, an ngaran han bulan helmikuu, nga nangangahulogan "bulan han perla".
Kaluwas han Iningles nga ngaran[igliwat | igliwat an pinagtikangan]
Iton Iningles nga ngaran han bulan "February" ginluluwas nga diri ginpapatingog it syahan nga r, ("Febuary"), hin damo nga mga nayakan hit Iningles. Bangin ini tungod hiton dissimilation o analogical change nga na-impluwensya han "January" (ngaran ha Iningles para hit Enero).
Mga Ngaran ha Iba nga Yinaknan[igliwat | igliwat an pinagtikangan]
- Ha Kinatsila febrero
- Ha Iningles February
- Ha Irish nga Kalendaryo Feabhra
Mga Panhinabo ha Pebrero[igliwat | igliwat an pinagtikangan]
- Dida hiton pagano nga kaliding han tuig, it Pebrero natikang dida hiton o harani hiton Imbolc ha amihanan nga hemisfera ngan Lughnasadh dida ha salatan nga hemisfera.
- Ha Irlandia (Ireland), iton Pebrero 1 amo an Imbolc, an fiesta ni St. Brigid (an Secondarya nga Patron han Irlandia) ug syahan nga adlaw han Spring. Ha Irish Calendar it ngaran han bulan Feabhra.
- Pebrero 2 an pitsa hiton Candlemas ngan Groundhog Day
- Pebrero 3 Setsubun (節分) ha Hinapon nga kalendaryo.
- Pebrero 4 Risshun (立春) ha Hinapon nga Kalendaryo.
- Pebrero 12 amo an Lord Faust Birthday (Kaadlawan ni Señor Faust)
- Pebrero 14 amo an Adlaw ni San Valentín (St. Valentine's Day)
- Pebrero 21 is Language Martyrs' Day (Adlaw han mga Martires han Yinaknan), nga ginsasaurog han mga nayakan hin Bengali nga katawhan.
- Pebrero 21 amo an International Mother Language Day
- Ha Estados Unidos, iton Pebrero amo an Black History Month.
Trivia[igliwat | igliwat an pinagtikangan]
- Naka-tulo mahinabo an Pebrero 30 ha kasaysayan.
- Ha mga common nga tuig iton Pebrero natikang hiton parehos nga adlaw sugad hit Marso ngan Nobyembre. Ha mga leap year iton Pebrero natikang hiton parehos nga adlaw sugad hit Agosto.
- Iton bukad hiton Pebrero amo an carnation.
- Iton birthstone hiton Pebrero amo an amethyst.


c: text/html

text:
Attapeu (lalawigan)
An Attapeu (puyde liwat Attapu; ha Lao: ອັດຕະປື) usa nga lalawigan han Laos. An kapital hini amo an syudad han Attapeu (Muang Samakhisai). Ha amihanan ginsasapitan ini han lalawigan han Sekong, ha katundan han lalawigan han Champasak. Ha sinirangan, an Kabugkiran han Annam nagbubulag han Attapeu tikang han Vietnam. Ginsasapitan ini han Camboya ha salatan.
Dida han Amerikano nga Gyera ha Vietnam, mga dapit han Baktasan han Ho Chi Minh naagi dida han lalawigan.
Mga distrito (muang) han Attapeu[igliwat | igliwat an pinagtikangan]
An lalawigan ginbahin-bahin ngadto han mga nasunod nga mga distrito o muang:
- Phouvong (17-05)
- Samakkhixay (17-02)
- Sanamxay (17-03)
- Sanxay (17-04)
- Xaysetha (17-01)

robotstxt: allowed

filter: keep


text:
1Han kahuman na han kasamok, gintirok ni Pablo an mga magtinuohon, ngan upod in mga pulong hin pagpadasig, nanamilit hiya ha ira. Ngan ginmikan hiya ngan napakadto ha Macedonia. 2Ginlatas niya adto nga mga dapit ngan gindasig niya an mga magtinuohon didto. Niyan inmabot hiya ha Acaya 3diin nagpabilin hiya hin tulo ka bulan. Nag-aandam na unta hiya hin pagkadto ha Siria nga mahibaroan niya nga an mga Judiyo nagkasarabot hin pagkontra ha iya, sanglit binmalik hiya nga didto hiya agi ha Macedonia. 4Inmupod ha iya hira Sopater nga anak ni Piro nga taga-Berea, Aristarco, Segundo nga taga-Tesalonica, Gayo nga taga-Derbe, Timoteo, ngan hira Tiquico ug Trofimo nga mga taga-Asia. 5Nag-una hira ngan naghulat ha amon didto ha Troas. 6Nagsakay kami tikang ha Filipos han kaliwas han Pyesta han Tinapay nga Waray Patubo, ngan paghagos hin lima ka adlaw nagkaurosa kami ha ira didto ha Troas diin nagpabilin kami hin usa ka semana. 7Dida han gab-i han syahan nga adlaw han semana nagkatirok kami para han minagburugto nga sasaro. Nagwali hi Pablo ngadto han mga tawo tubtob han katutnga han gab-i, kay magikan na man hiya pagkabuwas. 8Damo in mga suga ha igbaw nga kwarto han balay nga ginkakatirokan namon. 9Nalingkod ha bintana in usa nga batan-on nga lalake nga ginngangaranan kan Eutico. Samtang nagyiyinakan pa hi Pablo, piniraw hi Eutico, nahingaturog, ngan ha kataposan hinmookan hiya ngan nahulog ha tuna tikang han ikatulo nga andana. Patay na hiya han pagpurota ha iya. 10Kundi linmusad hi Pablo, kinulban niya hiya, ginhangkopan, ngan nagsiring, “Ayaw kamo kabaraka, buhi pa hiya!” 11Ngan binmalik hiya ngadto ha igbaw, nagpinitpinit han tinapay, ngan nakigsasaro ha ira. Kahuman hin maiha nga pamulong ni Pablo ha ira, tubtob han pagpunias han adlaw, linmakat hiya. 12Igin-oli nira nga buhi an batan-on ngan nalipay gud hira. 13Nag-una kami paggikan ngan nagsakay kami ngadto ha Ason, diin aagion ngan pasasakyon namon hi Pablo. Amo ini an iya tugon ha amon kay nagbabaktas la hiya ngadto. 14Han pagkakita na namon didto ha Ason, ginpasakay hiya namon ngan nagpadayon kami ngadto ha Mitilene. 15Tikang didto nagsakay kami, ngan han pagkabuwas dinmuong kami ha atbang han Quio. Han pagkasunod nga adlaw nakaabot kami ha Samos, ngan han pagkasunod pa gud nga adlaw dinmuong kami ha Mileto. 16Pagbuot ini ni Pablo nga lumabay la ha Efeso basi an iya panahon diri makarag didto ha lalawigan han Asia, kay nagdadagmit hiya basi kon mahihimo la, makaabot hiya ha Jerusalem ha adlaw han Pentecostes. 17Tikang ha Mileto nagpatugon hi Pablo ha mga katigurangan han singbahan ha Efeso nga makigkita hira ha iya. 18Han pag-abot nira, ginsiring hira ni Pablo, “Sayod kamo han akon pakig-urosa ha iyo ha bug-os nga panahon tikang han syahan nga adlaw han akon pag-abot ha lalawigan han Asia. 19An akon buruhaton gintuman ko sugad nga surugoon han Ginoo upod an tim-os nga pagpaubos ngan mga pagtangis ha butnga han mga kakurian nga inmabot ha akon tungod han mga pagbudhi han mga Judiyo. 20Sayod man kamo nga waray ko iglirong ha iyo an bisan ano nga sadang makabulig ha iyo dida han akon pagwali ngan pagtutdo ha iyo ha gawas ngan ha sakob han iyo mga balay. 21Iginpahimangno ko ha mga Judiyo ngan sugad man ha mga Hentil nga kinahanglan magbasol hira han ira mga sala ngan bumalik sa Dyos, ngan tumoo hira han aton Ginoo Jesu-Cristo. 22Ngan yana, ha pagsugot han sugo han Espiritu Santo, makadto ako ha Jerusalem ngan diri ako maaram kon ano an akon dadangatan. 23Maaram la ako nga nagpasidaan ha akon an Espiritu Santo nga an pagkapriso ngan mga pag-antos hin kakurian naghuhulat ha akon ha kada syudad. 24Kundi waray ko pag-awili ini nga akon kinabuhi, basta matuman ko la an akon misyon, ngan mahuman ko an buruhaton nga iginhatag ha akon han Ginoo nga Jesus, nga amo an pagpahayag han Maupay nga Sumat mahitungod han grasya han Dyos. 25“Nasahid ko kamo ngatanan hin paglibota hin pagwali han Ginhadian han Dyos. Ngan yana maaram ako nga waray ha iyo makakakita na ha akon. 26Sanglit nasiring ako ha iyo hini gud nga adlaw nga kon may-ada diri matalwas ha iyo, ayaw ako niyo pagbasola. 27Kay waray ko igdiwara ha iyo an bug-os nga katuyoan han Dyos; waray ako gintago ha iyo. 28Bantayi niyo an iyo kalugaringon ngan sugad man an bug-os nga panon nga igintapod ha iyo han Espiritu Santo. Mangnoi niyo an singbahan han Dyos nga gin-angkon niya pinaagi han kamatayon han iya kalugaringon nga Anak. 29Maaram ako nga kon tumalikod na ako, maabot in mga tawo nga sugad hin magbangis nga mga mananap, nga magpapasarang han panon. 30Maabot an panahon nga may-ada mga tawo tikang han iyo kalugaringon nga hugpo, nga magbibinuwa basi la mahimulag an mga magtinuohon ngan magsunod ha ira. 31Sanglit pag-ikmat kamo ngan panumdom kamo nga sulod hin tulo ka tuig waray ako humunong hin pagtutdo ha iyo ngatanan adlaw gab-i upod in damo nga mga luha. 32“Ngan yana itinutubyan ko kamo ha panabang han Dyos ngan ngadto ha pulong han iya grasya. Makakaparig-on ini ha iyo ngan makakahatag ha iyo han iya mga ginsaad nga gin-andam niya para han ngatanan niya nga mga tawo. 33Waray ako maipa han kanan iba salapi, bulawan, o panapton. 34Sayod kamo ngahaw nga pinaagi hini nga akon mga kamot nagkabudlay ako hin pagpangita han ngatanan nga ginkinahanglan ko ngan han akon mga kaupod. 35Iginpakita ko ha iyo nga ha ngatanan nga mga butang, pinaagi hin pagkabudlay, kinahanglan buligan ta an mga magluya ha pagdumdom han mga pulong nga iginsiring han Ginoo nga Jesus ngahaw, ‘Mauruupay pa an paghatag kay han pagkarawat.’ ” 36Han kahuman pagyakan ni Pablo, nagkaluhod hira ngan nag-ampo. 37Hira ngatanan nanangis, hinmangkop kan Pablo ngan ginhagkan hiya. 38Mabidoon gud hira tungod han pagsiring niya nga diri na gud hira igkikita ha iya. Sanglit gin-updan hiya nira ngadto ha sakayan hin pagpagikan ha iya.
Copyright
Learn More


text:
1Sanglit gintibway ko na la hin diri na pagkada kay bangin makabido la ako ha iyo. 2Kay kon ako an makapabido ha iyo, hin-o pa man an maglilipay ha akon? An mga tawo la ngahaw nga akon ginbido. 3Sanglit ginsurat ko adto nga surat ha iyo kay diri ko karuyag hin pagkada ha iyo ngan pagbidoon ako han mga tawo nga angay unta maglipay ha akon. Kay tinuod gud nga kon malipayon ako, malipayon man liwat kamo ngatanan. 4Dako an kabido ngan kabaraka han akon kasingkasing han pagsurat ko ha iyo. Ngan nagsurat ako upod in damo nga mga luha, diri pagbido ha iyo, kundi basi hibaroan niyo kon ano ka dako an akon paghigugma ha iyo ngatanan. 5Yana, kon may-ada nakabido hin usa ha iyo, waray ini buhata ha akon kundi ha iyo o hin pira ha iyo. (Ginyakan ko ini kay diri ko karuyag nga pagpakurian ko hiya.) 6Igo na para hini nga tawo nga ginsirotan na hiya han kadam-an ha iyo. 7Kundi yana, kinahanglan pasayloon ngan dasigon hiya niyo basi diri hiya mabido hin duro ngan mawad-an hin paglaom. 8Sanglit nahangyo ako ha iyo nga pahibaroon hiya niyo nga hinihigugma pa hiya niyo. 9Kay amo ini an hinungdan nga nagsurat ako ha iyo hadto nga surat: karuyag ko hibaroan kon ano kamadig-on an pag-ato niyo han pagsulay ngan kon dayuday andam ba kamo hin pagtuman han mga iginsugo ko ha iyo. 10Kon pinasaylo niyo an bisan hin-o tungod han nabuhat niya, pinapasaylo ko man hiya. Kay kon napasaylo ako—kon lugaring angay magpasaylo ako han bisan ano nga sayop—binubuhat ko ini tungod ha iyo ha atubangan ni Cristo, 11basi diri kita madaog ni Satanas; kay maaram kita han iya mga ginhuhunahunaan. 12Han pag-abot ko ha Troas para han pagwali han Maupay nga Sumat mahitungod kan Cristo, nahibaroan ko nga gin-andam na han Ginoo ini nga dapit para hini nga buhat. 13Kundi nabaraka gud ako kay waray ko hiagii hi Tito nga akon kabulig. Sanglit nanamilit ako ha ira ngan nagpadayon ako ngadto ha Macedonia. 14Kundi salamat han Dyos! Kay ha aton pakigkausa kan Cristo dayuday kita gin-uunhan han Dyos sugad hin mga priso ngadto han pagdarag-an ni Cristo. Ginagamit kita han Dyos basi an aton hibaro mahitungod kan Cristo makaluob han ngatanan nga dapit sugad hin mahamot nga alimyon. 15Kay sugad kita hin mahamot nga insyenso nga ginhahalad ni Cristo ngadto sa Dyos, nga an kahamot nagsasarang ngadto han mga matatalwas ngan han mga mawawara. 16Nakakamatay ini nga baho para han mga mawawara; kundi nagdadara ini hin alimyon hin kinabuhi para han mga matatalwas. Sanglit hin-o man an makakahimo hini nga buruhaton? 17Diri kami sugad han iba nga mga tawo nga nagpapasangyaw han mensahe han Dyos nga baga waray la para ha ira. Kundi kay ginsugo kami han Dyos matangkod an amon pagyakan ha iya atubangan, sugad hin mga surugoon ni Cristo.
Copyright
Learn More


text:
Pforzheim
An Pforzheim amo in uska bungto ha estado han Baden-Württemberg, salatan-katundan han Alemanya ha ganghaan pakadto ha Itom nga Kagurangan. Bantog ini ha kalibutan tungod han iya alahas ngan nahimo hin relo nga industriya. Mahitungod hini gin-agnayan ini nga "Goldstadt" o Bulawanon nga syudad. Mayda ini kahaluag nga 98 km² ngan nahamutang ha kabutngaan han mga syudad han Stuttgart ngan Karlsruhe ha pagtapo han tulo nga mga salog (Enz, Nagold ngan Würm) ngan nagtitigaman han katunaan nga nagpapamutnga han Baden ngan Württemberg, nga nahasulod ha katunaan han Baden.


text:
Cagayan
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Cagayan usa nga probinsya han Pilipinas ha Siong han Cagayan nga rehiyon ha Luzon. An kapital hini amo an Syudad han Tuguegarao ngan nahimutang ini ha dumagsaon o amihanan-sidlangan nga pag-ultan han isla han Luzon. Lakip gihapon han Cagayan an Kapuropod-an Babuyan ha amihanan. An lalawigan ginsasapitan han Ilocos Norte ngan Apayao ha katundan, ngan han Kalinga ngan Isabela ha salatan. An lalawigan han Cagayan iba tikang han syudad ha Mindanao nga an ngaran Cagayan de Oro, ngan hirayo ini tikang han Kapuropod-an Cagayan han Palawan.
An mga yana nga historiador nasiring nga an ngaran nga Cagayan tikang daw han pulong nga “tagay,” usa nga klase hin tanom nga damo dida han amihanan nga bahin han probinsya. Amo nga an pulong nga “Catagayan” nga buot sidngon usa nga lugar nga diin damo an tagay ginpahalipot ngadto hin “Cagayan,” nga amo an ngaran yana han probinsya.
Sulod
Demograpiko[igliwat | igliwat an pinagtikangan]
An kadam-an han mga tawo ha Cagayan mga Ilokano an katulinan, kasagaran tikang hin mga namalhin ngada tikang han Ilocos nga Rehiyon. Han syahan, an pinakadamo nga mga tawo amo an mga Ybanag (o Ibanag), nga syahan nabilingan han mga Espanyol nga mga explorador ngan ginkonvertir anay ini nga mga tawo ngadto hin Katolisismo han mga misyonero. Amo ini nga ugsa han pag-abot han mga Ilocano, an Ibanag nga yinaknan amo an gingagamit han lugar.
Gawas han mga Ilokano ngan mga Ibanag, an mga Malauegs, mga Itawit, mga Gaddang, mga grupo hin mga nagbabalhibalhin nga mga Aetas, ngan mga pamilya hin Ivatan nga na-assimilado ngadto han Ybanag-Ilocano nga kultura nangungukoy ha Cagayan.
Heyograpiya[igliwat | igliwat an pinagtikangan]
Politikal[igliwat | igliwat an pinagtikangan]
An Cagayan mayda karuhaan kag walo (28) nga mga bungto ngan usa nga syudad ngan ginbahin ini ngadto hin tulo nga distrito ha Kongreso.. Mayda ini 816 ka baranggay. An Syudad han Tuguegarao (tikang han Disyembre 18, 1999) amo an kapital han lalawigan, sentro han rehiyon, ngan sentro hin negosyo, komersyo, ngan edukasyon. Mayda ini kahaluag hin katunaan nga 144.80 ka kwadrado nga kilometro ngan populasyon nga 120,645 tikang han 2000.
Syudad[igliwat | igliwat an pinagtikangan]
Mga Bungto[igliwat | igliwat an pinagtikangan]
Pisikal[igliwat | igliwat an pinagtikangan]
Ginsasapitan an lalawigan han Kalawdan Pacifico ha sidlangan; ha salatan han lalawigan han Isabela; ha katundan han Cordillera nga kabugkiran; ngan ha amihanan han Balintang Channel ngan han Babuyan nga Kapuropod-an. Mga duha ka kilometro tikang ha dumagsaon o amihanan-sidlangan nga punto han lalawigan amo an isla han Palaui; nga pira ka kilometro ha katundan amo an Isla han Fuga. An Babuyan nga Kapuropod-an, nga naglalakip han Calayan, Dalupiri, Camiguin, ngan Babuyan Claro, mga 60 ka nautical nga milyas ha amihanan tikang ha Luzon.
An lalawigan mayda bug-os nga kahaluag hin katunaan nga 9,002.70 ka kwadrado nga kiloemtro, nga amo in tulo ka porsyento han bug-os nga kahaluag han nasod, ngan amo ini nga an lalawigan an ikaduha nga gidako-i nga lalawigan hini nga rehiyon.


text:
1Ginmamit gihapon hi Jesus hin mga pananglitan han iya pagyakan ha mga tawo. 2“An Ginhadian han langit sugad hin hadi nga nag-andam hin kombite han pagkasal para han iya anak nga lalake. 3Nagsugo hiya han iya mga surugoon hin pagsumat han mga dinapit nga makadto na hira han kombite, kundi waray ini hira maruyag hin pagtambong. 4Sanglit nagsugo hiya hin iba nga mga surugoon upod ini nga tugon: ‘Sumati an mga dinapit nga andam na an akon kombite; gin-ihaw na an akon mga baka ngan pinatambok nga mga nati, ngan andam na an ngatanan. Kadi na kamo ha kombite han pagkasal!’ 5Kundi nagpaka bungol la an mga gindapit ngan nagpadayon la han ira mga buruhaton: kinmadto ha iya uma an usa, ngan ha iya tindahan an usa, 6samtang an iba nagdakop han mga surugoon, ginbalbag ngan pinanmatay nira. 7Duro an kasina han hadi; ginsugo niya an iya mga sondalo hin pamatay hadton nagpatay han iya mga surugoon ngan ginsunog an ira syudad. 8Niyan gintawag niya an iya mga surugoon ngan ginsiring hira, ‘Andam na an akon kombite han pagkasal, kundi diri angay hini an gindapit ko nga mga tawo. 9Yana kadto kamo ha mga kadalanan ngan dapita niyo ngadto han kombite an ngatanan nga mga tawo nga igkita niyo.’ 10Sanglit kinmadto ha mga kadalanan an mga surugoon ngan gintirok an ngatanan nga mga tawo nga ira hin-agian, an mag-upay sugad man an magraot; ngan napuno hin mga tawo an dapit nga ginkombitehan. 11“Sinmakob an hadi hin pag-usisa han mga gindapit, ngan hinkit-an niya in tawo nga waray magbado hin bisti para hin pagkasal. 12Nagpakiana ha iya an hadi, ‘Sangkay, gin-unan-o nimo hin pagsulod dinhe nga waray ka man bisti para hin pagkasal?’ Kundi waray magtingog an tawo. 13Niyan ginsiring han hadi an mga surugoon, ‘Gaposa niyo an iya mga kamot ngan mga tiil ngan ilabog hiya ngadto han kasisidman ha gawas. Didto magtatangis hiya ngan manliligot an iya mga ngipon!’ ” 14Ngan gintapos ni Jesus hin pagsiring, “Kay damo an mga gindapit kundi gutiay la an mga ginpili.” 15Linmakat an mga Parisiyo ngan naghunahuna hira hin pagbitik kan Jesus pinaagi hin mga pakiana. 16Nagsugo hira ngadto kan Jesus hin pira han ira mga tinun-an ngan pira han mga sakop ni Herodes. Nagsiring hira, “Magturutdo, maaram kami nga nagsusumat ka han kamatuoran; gintututdo mo an kamaturoan mahitungod han kanan Dyos kaburut-on para han mga tawo, hin waray kabaraka kon ano an ginhuhunahuna han mga tawo, kay diri ka nagtatagad han kahimtang han mga tawo. 17Sanglit pagsumati daw kami kon ano an imo paghunahuna: supak ba ha aton Balaod o diri an pagbayad hin buhis ngadto han Emperador han Roma?” 18Kundi nakasabot hi Jesus han ira maraot nga panhunahuna, sanglit nagsiring hiya, “Mga salingkapaw! Kay ano nga nagtatalingoha kamo hin pagbitik ha akon? 19Pakitaa daw ako hin kwarta nga ibinabayad para hin buhis!” Gindad-an hiya nira hin kwarta nga salapi. 20Ngan nagpakiana hiya ha ira, “Kanay bayhon ug ngaran inin aanhi?” 21“Kanan Emperador,” binmaton hira. Sanglit nagsiring hi Jesus ha ira, “Kon amo ito, ibayad ngadto han Emperador an kanan Emperador, ngan ibayad man ngadto han Dyos an kanan Dyos.” 22Han pakabati nira hini,nanhipausa hira. Binayaan nira hiya ngan nagkalakat hira. 23Hito manta nga adlaw kinmadto kan Jesus in pira nga mga Sadusiyo. (Amo ini hira an nasiring nga waray pagkabanhaw an mga minatay.) 24Nagsiring hira, “Magturutdo, nagtutdo hi Moises: ‘Kon mamatay in tawo nga waray niya anak, kinahanglan asawahon han iya bugto an balo nga babaye, basi mamay-ada nira mga anak para han namatay.’ 25Niyan, may pito nga magburugto nga kalalaken-an nga nag-ukoy hadto dinhe. Nangasawa an gimamagurangi ngan namatay nga waray anak, sanglit an iya asawa nga balo ginpangasawa han iya bugto. 26Amo liwat ini an nahanabo han ikaduha nga bugto, han ikatulo, hasta ngadto han ikapito. 27Ha kataposan namatay man an babaye. 28Niyan, ha adlaw han pagkabanhaw, kanay man hiya asawa, kay nangasawa man an ngatanan ha iya?” 29Ginbaton hira ni Jesus, “Pagkasayop niyo! Tungod ini nga diri kamo maaram han Kasuratan o han gahom han Dyos. 30Kay kon mabanhaw na an mga minatay, sugad na hira han mga anghel ha langit, ngan diri na mag-aaragsawa an kalalaken-an ngan kababayen-an. 31Niyan, mahitungod han pagkabanhaw han mga minatay: waray ba niyo mabasa an ginsiring han Dyos ha iyo? Kay nagsiring hiya, 32‘Ako an Dyos ni Abraham, an Dyos ni Isaac, ngan an Dyos ni Jacob.’ Karuyag sidngon hini, nga Dyos hiya han mga buhi, diri han mga minatay.” 33Han pakabati hini han mga tawo, nanhipausa hira han iya pagturon-an. 34Nagkausa nga hugpo an mga Parisiyo han pakabati nira nga ginpahilom ni Jesus an mga Sadusiyo. 35Ngan in usa ha ira nga magturutdo han Balaod karuyag magbitik kan Jesus pinaagi hin pakiana. 36Nagpakiana hiya, “Magturutdo, ano an gidadakoi nga sugo han Balaod?” 37Binmaton hi Jesus, “ ‘Kinahanglan higugmaon mo an Ginoo nga imo Dyos ha bug-os mo nga kasingkasing, ha bug-os mo nga kalag, ngan ha bug-os mo nga hunahuna.’ 38Amo ini an gidadakoi ngan labi ka importante nga sugo. 39Sugad hini an ikaduha hin ka importante nga sugo: ‘Kinahanglan higugmaon mo an igkasi tawo sugad han imo kalugaringon.’ 40Dida hini nga duha nga sugo nasandig an bug-os nga Balaod ni Moises ngan an mga pagturon-an han mga manaragna.” 41Han katirok na han mga Parisiyo, nagpakiana hi Jesus ha ira: 42“Ano an paghunahuna niyo mahitungod han Mesiyas? Kanay man hiya tulin?” Binmaton hira, “Kan David.” 43Nagpakiana hi Jesus, “Kay ano man nga nag-aghat an Espiritu kan David pagtawag ha iya nga ‘Ginoo’? Kay nagsiring hi David, 44‘Nagsiring an Ginoo ngadto han akon Ginoo: Lingkod dinhe ha akon tuo, tubtob nga ibutang ko an imo kaaway ha ubos han imo mga tiil.’ 45Sanglit kon gintawag man hiya ni David nga ‘Ginoo’, uunanhon man nga tawgon an Mesiyas nga tulin ni David?” 46Waray hira makabaton kan Jesus hin bisan usa ka pulong, ngan tikang hadto nga adlaw waray na nagpasipara hin pagpakiana ha iya.
Copyright
Learn More


text:
Santiago, Isabela
An Syudad han Santiago usa nga syahan nga klase nga syudad ha lalawigan han Isabela, Pilipinas. Sumala han census han tuig 2000, mayda ini populasyon nga 110,531 ka tawo ha 22,401 nga mga panimalay.
Mga baranggay[igliwat | igliwat an pinagtikangan]
An Syudad han Santiago ginbahin ngadto hin katloan kag pito (37) nga mga baranggay.
Mga sumpay ha gawas[igliwat | igliwat an pinagtikangan]
- Opisyal nga Websayt han Gobyerno han Syudad han Santiago
- Mga litrato han Syudad han Santiago
- Philippine Standard Geographic Code
- 2000 Philippine Census Information
- Philippines business directory
- Impormasyon mahitungod han Syudad han Santiago
- Filipino Community
- Galeriya hin litrato han Santiago


text:
Hi yana
By 123456789maliai123456789maliai
Description
This video was uploaded from an Android phone.
Tags
Hi yana Video Songs, Hi yana bollywood movie video, Hi yana video Download, mp4 Hi yana hindi movie songs download, Hi yana (2015, 2016) all video download, Hi yana Hd Video Songs, Hi yana Video full song download, Hi yana Movie Download, Hi yana Video HD video Download, Mp4 Songs Download, video, 3gp, mp4 download, Hi yana Video Bollywood Songs , Hi yana Video Nollywood Songsm , Hi yana Video Nollywood Video


text:
Dapitan
An Syudad han Dapitan usa nga ikaduha nga klase nga syudad ha lalawigan o probinsya han Zamboanga del Norte ha Pilipinas. Sumala han census han tuig 2000, ini may populasyon nga 68,178 ka tawo ha 13,560 nga panimalay. Importante ini ha kaagi ngan kasaysayan han Pilipinas tungod kay amo ini an lugar nga diin an nasodnon nga bayani han Pilipinas nga hi Jose Rizal gin-exilio o gindesterrado ngadto han mga Katsila.
Mga Baranggay[igliwat | igliwat an pinagtikangan]
An Syudad han Dapitan ginbahin ngadto hin kalim-an (50) ka baranggay.


text:
1Binmaya hi Jesus hadto nga dapit, kinmadto ha tuna han Judea, ngan tinmabok han Salog han Jordan. Kinmadto ngan nag-alirong ha iya in damo nga mga tawo, ngan gintutdoan niya hira sugad han iya nababatasan. 2Hinmarani ha iya in mga Parisiyo ngan nagtalingoha hin pagbitik ha iya. Nagpakiana hira, “Itinutugot ba han aton Balaod an pakigbulag han lalake han iya asawa?” 3Binmaton hi Jesus, “Ano an sugo ni Moises ha iyo?” 4Binmaton hira, “Tinmugot hi Moises nga mabaya an lalake han iya asawa pinaagi hin pagsurat ha pagpasabot nga mabulag hiya.” 5Nagsiring hi Jesus ha ira, “Iginsurat ini nga sugo tungod ha iyo kay makuri man kamo pagtutdoan. 6Kundi tikang ha tinikangan han paghimoa han kalibutan, daan na iginsiring, ‘Naghimo ha ira an Dyos nga lalake ngan babaye. 7Tungod hini mabaya an lalake han amay ug iroy niya ngan makikigtampo han iya asawa. 8Ngan an duha mauusa na la.’ Sanglit diri na hira duduha, kundi uusa na la. 9Kinahanglan diri pagbulagon hin tawo an gin-usa han Dyos.” 10Han pagbalik nira ngadto han balay, nagpakiana an mga tinun-an kan Jesus mahitungod hini nga mga butang. 11Nagsiring hiya ha ira, “An lalake nga mabulag han iya asawa ngan mangasawa hin iba nga babaye, nakakasala hin panlibog kontra han iya asawa. 12Ha amo man nga paagi, an babaye nga mabulag han iya bana ngan pumaasawa hin iba nga lalake, nakakasala hin panlibog liwat.” 13May nagdara hin kabataan ngadto kan Jesus basi agbayan ini hira niya, kundi ginsaway han mga tinun-an adto nga mga tawo. 14Han pakakita ni Jesus hini, nasina hiya ngan nagsiring ha iya mga tinun-an, “Pabay-i niyo nga dumaop ha akon an kabataan! Ayaw niyo pagdid-i hira, kay sugad ha ira la an makakaangkon han Ginhadian han Dyos. 15Tigamni ini niyo: an bisan hin-o nga diri nakarawat han Ginhadian han Dyos sugad hin gutiay nga bata, diri gud makakasulod ngadto.” 16Ngan ginkugos ni Jesus an kabataan, gin-agbayan niya, ngan ginbendisyonan niya hira. 17Han tilakat na hi Jesus, may tawo nga nagdalagan tipakadto ha iya, linmuhod ha iya atubangan ngan nagpakiana, “Maupay nga Magturutdo, ano an kinahanglan ko buhaton basi makarawat ko an kinabuhi nga dayon?” 18Nagpakiana hi Jesus, “Kay ano nga tinatawag mo ako nga maupay? Waray iba nga maupay kundi an Dyos la. 19Maaram ka man han mga sugo: ‘Diri ka magpatay; diri ka manlibog; tumahod ka han amay ug iroy nimo.’ ” 20Binmaton an tawo, “Magturutdo, gintuman ko ini ngatanan nga mga sugo tikang pa han akon kabata.” 21Tinutokan hiya ni Jesus inopdan hin gugma ngan ginsiring, “Usa na la nga butang an kinahanglan mo. Kadto na, igbaligya an ngatanan nga imo hiagi, ngan ipanhatag an kwarta ha mga pobre, ngan magkakamay-ada ka mga bahandi ha langit. Katapos, balik ngan sunod ha akon.” 22Nagmasulob-on an nawong han tawo han pakabati niya hini, ngan linmakat hiya nga mabidoon, kay riko hiya hin duro. 23Sinmiplat hi Jesus ha iya mga tinun-an ngan nagsiring ha ira, “Makuri gud para han mga riko hin pagsulod han Ginhadian han Dyos!” 24Nanhipausa an mga tinun-an hini nga mga pulong. Kundi nagpadayon hi Jesus hin pagsiring, “Mga anak ko, makuri gud an pagsulod han Ginhadian han Dyos! 25Masarusayon pa para hin kamelyo hin pagsuhot ha taranogan hin dagom kay hin riko hin pagsulod han Ginhadian han Dyos.” 26Dinmugang hin paghipausa an mga tinun-an, sanglit may hin pakiana ha ira, “Hin-o man ngay-an an matatalwas?” 27Tinutokan hira hin maupay ni Jesus ngan binmaton, “Diri ini nahihimo hin tawo, kundi diri ini makuri para han Dyos. Nahihimo han Dyos an ngatanan nga mga butang.” 28Niyan nagyakan hi Pedro, “Kitaa, ginbayaan namon an ngatanan, ngan sinmunod kami ha imo.” 29Nagsiring hi Jesus, “Nasiring ako ha iyo, bisan hin-o nga nabaya hin balay o kabugtoan, iroy, amay, mga anak, o mga uma, tungod ha akon ngan han Maupay nga Sumat, 30makarawat hiya hin labaw pa kadamo nga balos dinhe hini nga kinabuhi. Makarawat hiya hin kapin usa ka gatos ka pilo nga mga balay, kabugtoan, mga iroy, mga anak, ngan mga uma—ngan upod manliwat in mga pagtimaraot. Ngan makarawat hiya han kinabuhi nga dayon ha umarabot nga panahon. 31Kundi damo an mga nahiuna yana nga mauorhe, ngan damo an mga naorhe yana nga mauuna.” 32Nakada na hira ha dalan nga tipasagka ngadto ha Jerusalem. Nag-una hi Jesus han mga tinun-an nga pinagungulba ngan ginsusunod liwat han mga tawo nga puno hin kahadlok. Iginlain na liwat ni Jesus an dose nga mga tinun-an, ngan naghimangraw han mga butang nga mahinanabo ha iya. 33Nagsiring hi Jesus, “Pamati, makadto kita yana ha Jerusalem. Igtutubyan an Anak han Tawo ngadto han mga puno han kapadian ngan mga magturutdo han Balaod. Paghuhukman hiya nira nga patayon ngan igtutubyan ha mga Hentil. 34Pagbibiaybiayon hiya nira, paglulud-an, paglalatobon ngan pagpapatayon, ngan mababanhaw hiya katapos hin tulo ka adlaw.” 35Hinmarani kan Jesus hira Santiago ug Juan nga mga anak ni Sebedeo, ngan naghangyo, “Magturutdo, may-ada namon hinahangyo ha imo.” 36“Ano an karuyag niyo nga buhaton ko ha iyo?” nagpakiana hi Jesus. 37Binmaton hira, “Kon lumingkod ka na ha imo trono didto han imo harangdon nga Ginhadian, tugoti kami hin paglingkod upod ha imo, usa ha tuo ngan usa ha wala.” 38“Diri kamo maaram han pinangangaro niyo,” nagbaton hi Jesus. “Makakainom ba kamo han kupa nga kinahanglan imnon ko? Makakagpabunyag ba kamo sugad han paagi nga kinahanglan ibunyag ha akon?” 39“Oo, makakahimo kami,” binmaton hira. Nagsiring hi Jesus, “Mainom gudman kamo han kinahanglan imnon ko,ngan pagbubunyagan kamo sugad han paagi nga kinahanglan ibunyag ha akon. 40Kundi waray ako katungod hin pagpili han malingkod ha akon tuo ngan ha akon wala. An Dyos la an mahatag hini nga mga lingkoran ngadto han iya gin-aandaman hito nga mga lingkoran.” 41Han pakabati la hini han napulo nga mga tinun-an, nagkasisina hira kanda Santiago ug Juan. 42Sanglit gintawag hira ngatanan ni Jesus ngan nagsiring ha ira, “Maaram kamo nga may gahom ha mga tawo an kinikilala nga mga punoan han mga Hentil, ngan naghahadi ha ira an ira mga pangulo. 43Kundi diri ini amo an angay ha iyo. Kon may-ada ha iyo karuyag magin gamhanan, kinahanglan magin surugoon hiya han iba. 44Ngan kon may-ada ha iyo karuyag magin syahan, kinahanglan magin oripon hiya han ngatanan. 45Kay bisan ngani an Anak han Tawo waray kumanhi hin pagpasirbe, kundi kinmanhi hiya hin pagsirbe ngan hin paghatag han iya kinabuhi hin pagtubos hin damo nga mga tawo.” 46Inmabot hi Jesus ha Jerico upod an iya mga tinun-an ngan hin damo nga mga tawo. Han nagtitigawas na hira han bungto, may buta nga ginngangaranan kan Bartimeo, anak ni Timeo, nga nalingkod hin pakilimos didto ha ligid han dalan. 47Han paghibaro niya nga hi Jesus nga taga-Nazaret an nalabay, ginmoliat hiya, “Jesus, Anak ni David, kalooyi gad ako!” 48Ginsaway hiya hin damo nga mga tawo ngan ginpahilom hiya. Kundi dinmugang lugod hiya hin paggoliat, “Anak ni David, kalooyi gad ako!” 49Inmukoy hi Jesus ngan iginpatawag hiya. Sanglit gintawag nira an buta. “Paglipay!” nagsiring hira. “Buhat, ginpapakadto ka niya.” 50Ilinabog niya an iya kurugpos, binmuhat hin tigda, ngan kinmadto kan Jesus. 51“Ano an karuyag mo nga buhaton ko ha imo?” nagpakiana hi Jesus ha iya. Binmaton an buta, “Magturutdo, karuyag ko nga makakita na liwat ako.” 52Ginsiring hiya ni Jesus, “Lakat na, an imo pagtoo amo an nakaupay ha imo.” Dida ngahaw nakakita hiya dayon ngan nagsunod hiya kan Jesus.
Copyright
Learn More


text:
1Sanglit, una ha ngatanan, nag-aaghat ako nga ihalad niyo ngadto sa Dyos an mga pangamuyo, mga pag-ampo, ngan mga pagpasalamat para han ngatanan nga mga tawo; 2para han mga hadi ngan han ngatanan nga iba nga mga pamunoan, basi mag-ukoy kita hin mamingaw ngan malinawon nga kinabuhi, dida ha pag-alagad han Dyos ha matadong nga pamatasan. 3Maupay ngan nakakalipay ini han Dyos nga aton Magtaralwas, 4nga naruruyag nga matalwas an ngatanan nga mahibaro han kamatuoran. 5Kay uusa la an Dyos, ngan uusa la an makakag-usa han Dyos nga han mga tawo; amo ini hi Cristo Jesus 6nga nagtubyan han iya kalugaringon hin pagtubos han ngatanan nga mga tawo. Amo ito an kamatuoran nga ha igo nga panahon tatalwason han Dyos an ngatanan nga mga tawo kon umabot na an gintalaan nga panahon. 7Amo ini an hinungdan nga ginsugo ako nga apostol ngan magturutdo han mga Hentil, hin pagsangyaw han mensahe han pagtoo ngan kamatuoran. Nagsusumat ako han kamatuoran, diri ako nagbubuwa! 8Karuyag ko nga mag-ampo an kalalaken-an ha ngatanan nga dapit, kalalaken-an nga hinalad ngadto han Dyos, nga binayaw an ira mga kamot ha pag-ampo hin waray kasina o pagkaaway-away. 9Karuyag ko man nga magmaligdong an kababayen-an, ngan mahibaro hira hin pagkamananong ha ira pamanapton, ngan magbado hin kaangayan; diri hin linainlain nga uso hin pag-ayad han buhok o mga rayandayan nga bulawan, perlas o mahal nga mga bado, 10kundi hin mag-upay nga mga panggawi nga angay hin kababayen-an nga mainampoon. 11Kinahanglan nga mahibaro an kababayen-an hin hilom ngan hingpit nga pagpaubos. 12Diri ako natugot nga an kababayen-an magtutdo o maagaron han kalalaken-an; kinahanglan humilom la hira. 13Kay una paghimoon hi Adan, san-o hi Eva. 14Ngan diri hi Adan kundi hi Eva, an babaye, an ginlimbongan ngan nagtalapas han sugo han Dyos. 15Kundi matatalwas an babaye pinaagi hin kamay-ada anak, kon magpadayon hiya hin pagtoo, paghigugma, ngan pagkaputli, upod an kaligdong.
Copyright
Learn More


text:
Ivan IV han Rusya
Hi Ivan IV Vasilevich (Rinuso: ИBáH Bacи́лbeBич, tr. Ivan Vasilevich; 25 Agosto 1530 – 28 Marso [D.E. 18 Marso] 1584),[1] ginngaranan gihap nga Ivan el Terrible o kundi man Ivan nga Maisog (Rinuso: ИBáH ГpóзHый (bulig·info), Ivan Grozny), amo an Gran Prinsipe han Moscow tikang han 1533 kutob 1547 ngan Tsar han Tanan nga mga Rusya tikang 1547 kutob han iya kamatayan. Puyde liwat hiya tawagon nga Juan IV han Rusya. An iya maiha nga pag-hadi nagpakita han pagsakop han mga Khanato han Kazan, Astrakhan, ngan Siberia, nga diin nabag-o an Rusya ngadto hin usa nga damo-hin-ethniko ngan damo-hin-pagtuo nga estado nga an kahaluag haros usa ka yukot ka ribo nga akre, nga mga 4,046,856 ka km2 (1,562,500 ka kwadrado nga milya).[2] Nakadumara hi Ivan hin damo nga mga pagbag-o han pagpadukwag tikang hin medieval nga estado ngadto hin imperyo ngan tigawas nga gahom ha rehiyon, ngan amo an nagin syahan nga namuno nga ginkorona nga Tsar han Tanan nga mga Rusya.
Mga kasarigan[igliwat | igliwat an pinagtikangan]
- ↑ 28 Marso: Ini nga Pitsa ha Kaagi. Webcitation.org. Ginkúhà 2011-12-07
- ↑ Russia: Land of the Czars, History Channel


text:
Dagat Pilipinas
An Dagat Pilipinas usa nga dagat marginal ha sinirangan ngan amihanan han Pilipinas nga may kahaluag nga 2 Milyones mi² (5 Milyones km²) ha katundan nga bahin han Amihanan Kalawdan Pasipiko. Napapalibotan hini han kapuropod-an Pilipinas (Luzon, Samar, Leyte ngan Mindanao) ha salatan-katundan; Palau, Yap, ngan Ulithi ha salatan-sinirangan; an Marianas, lakip an Guam, Saipan, ngan Tinian, ha sinirangan; an Bonin ngan Iwo Jima ha amihanan-sinirangan; an mga puro han Hapon nga Honshu, Shikoku, ngan Kyūshū ha amihanan; an kapuropod-an Ryukyu (Okinawa, Miyako, ngan Yaeyama) ha amihanan-katundan; ngan Taiwan ha harayo nga katundan.


text:
1Kundi kinahanglan igtutdo mo an igo ug angay han maupay nga pagturon-an. 2Sumati an mga tirutigurang na nga kalalaken-an nga magmaligdong ngan mabination hira, ngan magpugong han ira kalugaringon; nga magmarig-on ha ira pagtoo, paghigugma, ngan pag-ilob. 3Ha sugad nga pagkaagi, sumati man an mga tirutigurang na nga kababayen-an nga manggawi hira hin angay hin baraan nga kinabuhi. Kinahanglan diri hira mga magyubit o mga parahubog. Kinahanglan igtutdo nira an mag-upay, 4basi katutdoan an mga batan-on nga kababayen-an hin paghigugma han ira mga bana ngan mga anak, 5pagpugong han ira kalugaringon ngan pagkaputli, ngan pagkamaupay nga mga asawa han panimalay, nga nagsusugot han ira mga bana, basi waray magyakan hin maraot han mensahe nga natikang han Dyos. 6Ha amo nga paagi aghata an batan-on nga kalalaken-an hin pagpugong han ira kalugaringon. 7Ha ngatanan nga mga butang kinahanglan ikaw ngahaw an magin susbaranan hin mag-upay nga mga buhat. Kinahanglan tangkod ngan kinasingkasing an imo pagtutdo. 8Gamit hin mag-upay nga mga pulong nga diri kasususnan, basi makaawod an iyo mga kaaway tungod kay waray man nira masisiring nga maraot hiunong ha aton. 9Kinahanglan magsugot an mga oripon han ira mga agaron ngan lipayon nira hira ha ngatanan nga paagi. Kinahanglan diri hira bumaton hin maraot ha ira, 10o mangawat ha ira. Lugod, kinahanglan magpakita hira nga dayuday maupay ngan matinumanon hira, basi makahatag hin maupay nga bantog han pagturon-an mahitungod han Dyos nga aton Magtaralwas dida han ngatanan nga ira ginbubuhat. 11Kay iginpahayag han Dyos an iya grasya para han katalwasan han ngatanan nga mga tawo. 12Nagtututdo ha aton ito nga grasya, nga bayaan ta an diri dyosnon nga kinabuhi ngan an kalibutanon nga mga kaipahon, ngan mag-ukoy kita dida hin pagpugong han kalugaringon, hin matadong, ngan hin dyosnon nga kinabuhi dinhe hini nga kalibutan, 13samtang naghuhulat kita han ginlalaoman ta nga baraan nga Adlaw, diin makikita an kaharangdon han aton gamhanan nga Dyos ngan Magtaralwas, hi Jesu-Cristo. 14Igintubyan niya an iya kalugaringon tungod ha aton, hin pagtalwas ha aton tikang han ngatanan nga karat-an, ngan hin paghimo ha aton nga putli nga mga tawo nga sakop gudla ni Cristo, ngan nagtitinguha pagbuhat hin maupay. 15Igtutdo ini nga mga butang, ngan gamita an imo bug-os nga gahom hin pagdasig ngan pagsaway han imo mga mamarati. Ayaw tugot nga may-ada ha ira magtamay ha imo.
Copyright
Learn More


text:
Viana do Castelo (distrito)
An Distrito han Viana do Castelo (Pinortuges nga pagluwas: [viˈɐnɐ du kɐʃˈtɛlu]) nahamutang ha kanawayan han Portugal, ginsasapitan han Espanya ha amihanan, ngan han distrito han Braga ha salatan. Mayda ini kahaluag nga 2,255 ka km² ngan hin katawhan nga 252,011 (2006), ha densidad nga 111.8 nga nangungukoy/km². An ulohan han distrito amo an syudad han Viana do Castelo.
An distrito mayda napulo (10) nga mga munisipyo:
- Arcos de Valdevez
- Caminha
- Melgaço
- Monção
- Paredes de Coura
- Ponte da Barca
- Ponte de Lima
- Valença
- Viana do Castelo
- Vila Nova de Cerveira


text:
Batu Pahat
An Batu Pahat in uska distrito han estado han Johor, Malaysia. Ini in namumutang ha timugan han Muar, habagatan han Kluang, kanawayan han Pontian, ngan salatan han Segamat ngan an bag-o nga distrito han Ledang. An ulohan hinin nga distrito amo an Bandar Penggaram, Batu Pahat.
Heyograpiya[igliwat | igliwat an pinagtikangan]
An ulohan han distrito Bandar Penggaram,Batu Pahat in namumutang ha 1°51′N 102°56′E / 1.850°N 102.933°E. Ini in may-ada 239 km tikang ha Kuala Lumpur. An giharanii nga bungto in Muar nga may-ada 50 km kanawayan hit Batu Pahat. An bungto han Kluang in namumutang ha 52 km pakadto ha dumagsaan. An Johor Baru in namumutang han mga 70 ngada ha 100 km pakadto ha timugan nga dapit han bungto.
An distrito in nasaro hin katubtuban ha mga distrito han Segamat ngan Kedang pakadto ha amihanan, Kluang ha sinirangan, Muar pajadto ha katundan ngan distrito han Pontian ha timugan. An baybay han Estrecho han Melaka in aada ha salatan.
Tinikangan[igliwat | igliwat an pinagtikangan]
An bungto in nagkangaran hin Batu Pahat, nga it karuyag signgon "sininsil nga bato". tikang ha batohanan harani ha estuwaryo. Damo nga dirudilain nga mga teyorya kun paunan-o nagkamay-ada hini nga ngaran. Hadton mga 1456, an kasundalohan Siames, nga pinangungunahan ni Admiral Awi Di Chu, in hinmuron ha Batu Pahat san-o ini sumulong ha Malacca. An leyenda in nagsesering nga an nanunulong nga mga kasundalohan Siames in nanininsil hin mga bato ha batohon nga dapit han babayon nga baryo han Kampung Minyak Beku, nga naghihingyap nga makakuha hin lab-as nga tubig han ira pagatras tikang ha mga kasundalohan Melaka. Usa liwat nga posible nga eksplenasyon kun paunan-o nakuha an ngaran in an kuta nga gintukod han mga Portuges kahuman nira makuha an melaka, nga hinimo tikang ha mga bato nga granite nga kinuha ha ganggang han Sungai Batu Pahat.
Kilala tungod han mga budo ha naglabay nga panahon, an Batu Pahat in anay kilala komo Bandar Penggaram, nga it buot signgon in "bungto han nanhihimo hin asin. Hadton 1893/1894, an pagkayana nga pagkabungto in gintukod ni Dato' Bentara Luar, Mohamed Salleh bin Perang, nga nagbubuhat tikang ha mga sugo han Sulatan han Johor, Sultan Abu Bakar.
Ha yana, an kadaan nga bubon in mabibilngan la gihapon ha Minyak Beku, pero guti la an ginbuhat para maipaupay hini nga kadaan nga tigaman, nga naghatag ha ngaran hini nga bungto. Han kanan bungto pagsalin-urog han ika-gatos nga kaadlawan ha uruunhan nga dekada 90, uska monumento nga nagpapakita han nalutaw nga kamot nga nagsisinsil hin uska bato in gintukod ha plaza han bungto. Ini in nagin tigaman han bungto dayon. Ha pagkayana, an bag-o nga gin-ayad nga plaza han bungto in karadtoan han mga molupyo ka mga gabi hin katapusan han semana ngan nahatag liwat hin lugaar para han kadam-an nga panpubliko nga magrisyo nga pagsalin-urog.
Bandar Penggaram, Batu Pahat in malaksi nga natubo ngan yana in nagin ikauha nga dako nga bungto ha estado han Johor kahuman an Johor Bahru.
Pagbahinbahin ngan pagdudumara[igliwat | igliwat an pinagtikangan]
An distrito (daerah) in ginbahin liwat ngada ha mukim-mukim o mga subdistrito. An mga subdistrito in gindesignado hin uska numbero (Mukim 1 ngada 12,17 ngan 18):
- Lubok (Mukim I)
- Bagan (Mukim II)
- Peserai (Mukim III)
- Simpang Kiri (Mukim IV)
- Simpang Kanan (Mukim V)
- Linau (Mukim VI)
- Tanjung Semberong (Mukim VII)
- Sri Gading (Mukim VIII)
- Minyak Beku (Mukim IX)
- Kampung Bahru (Mukim X)
- Sungai Punggor (Mukim XI)
- Sungai Kluang (Mukim XII)
- Chaah Bahru (Mukim XVII)
- Sri Medan (Mukim XVIII)


text:
Surigao del Sur
An Surigao del Sur amo in probinsya o lalawigan han Pilipinas nga nahamutangan ha Caraga nga rehiyon ha Mindanao. An kapital hini amo an Syudad han Tandag ngan ginsasapitan ini han Surigao del Norte ha amihanan, Agusan del Norte ngan Agusan del Sur ha katundan, ngan Davao Oriental ha salatan. An Surigao del Sur nahamutang ha sidlangan nga labnasan han Mindanao ngan naatubang han Dagat Pilipinhon.
Sulod
Katawhan ngan Kultura[igliwat | igliwat an pinagtikangan]
Ekonomiya[igliwat | igliwat an pinagtikangan]
Heyograpiya[igliwat | igliwat an pinagtikangan]
Politikal[igliwat | igliwat an pinagtikangan]
An Surigao del Sur ginbahin ngadto hin napulo kag walo (18) nga mga bungto ngan usa (1) nga syudad.


text:
Dmitri Shostakovich
Hi Dmitri Dmitriyevich Shostakovich (ha Ruso: ДMи́Tpий ДMи́TpиeBич ШocTakóBич, Dmitrij Dmitrievič Šostakovič o Dmitriy Dmitryevich Shostakovich) (Septyembre 25 [D.E. Septyembre 12] 1906 – Agosto 9, 1975) usa nga Ruso nga kompositor han Sovyetika nga panahon.
Komplikado ngan makuri an relasyon ni Shostakovich han gobyerno Sovyetika, ngan nag-antos hiya hin duha nga opisyal nga pagpakaraot han iya musika, dida han tuig 1936 ngan dida han 1948, ngan an masurong nga paghimo nga ilegal han hiya mga sinurat. Ha sugad liwat nga panahon, nakakarawat hiya hin damo nga mga pagkilala ngan premyo tikang han estado ngan nagsirbe hiya dida hanSoviet nga Suprema. Bisan pa han opisyal nga kontrobersya, sikat an mga sinurat ni Shostakovich; ngan sumala han Grove Dictionary of Music and Musicians, hiya daw an gimakarit nga komositor Sovyetika han iya panahon.


text:
1Niyan tinagan ako hin isurukol nga kahoy sugad hin tungkod, ngan ginsiring ako, “Pakadto ngan sukla an templo han Dyos, ngan an altar, ngan ihapa adton naniningba ha templo. 2Kundi ayaw pagsukla an bungsaran ha gawas han templo, kay ginhatag na ini hira ha mga Hentil nga magpapasipara han Baraan nga Syudad sulod hini nga kuarenta y dos ka bulan. 3Ipadadara ko an akon duha nga mga saksi nga magbabado hin sako; ngan igpapasangyaw nira an mensahe han Dyos sulod hito nga mil dos syintos saysenta ka adlaw.” 4Ini nga duha nga mga saksi amo an duha nga mga kahoy nga olibo, ngan an duha nga mga suga nga ibinutang ha atubangan han Ginoo han tuna. 5Kon may-ada magpasipara hin paghuka ha ira, maguwa in kalayo tikang ha ira mga baba, ngan pupuohon an ira mga kaaway; ngan dida hini nga paagi papatayon adton magpasipara hin paghuka ha ira. 6May-ada nira gahom hin pagsada han langit basi diri makauran ha panahon nga magpapasangyaw hira han mensahe han Dyos. May-ada liwat nira gahom hin paghimo nga dugo han mga burabod han tubig; may-ada liwat nira gahom hin pagdara han bisan ano nga peste nganhi ha tuna, hin sugad ka agsob han ira karuyag. 7Kahuman nira pagpasangyaw han ira mensahe, an mananap nga naguwa tikang han kahiladman makikig-away ha ira. Pagdadag-on hira niya ngan pamamatayon hira, 8ngan an ira patay nga mga lawas magsasarang dida ha dalan han dako nga syudad diin iginraysang ha kros an ira Ginoo. Sodoma o Ehipto an panigamnan nga ngaran hito nga syudad. 9Magtatan-aw han ira mga lawas sulod hin tulo ka adlaw ngan tunga an mga tawo tikang han ngatanan nga mga nasod, mga tribo, mga pinulongan, ngan mga katawhan, ngan diri hira matugot nga iglubong hira. 10Malilipay an mga tawo ha tuna tungod han pagkamatay hini nga duha. Magsasaurog hira ngan maggigihataghatag hin mga regalo, kay nagdara adto nga duha nga mga manaragna hin damo nga mga pag-antos ha mga tawo. 11Katapos hin tulo ka adlaw ngan tunga, inmabot tikang han Dyos an ginhawa nga nahatag hin kinabuhi, ngan sinmulod ini ha ira, ngan nanindog hira. Duro gud an kahadlok hadton mga nagpakakita ha ira. 12Niyan hinbatian han duha nga mga manaragna in dako nga tingog tikang ha langit nga nasiring ha ira, “Saka kamo ngadi!” Samtang nagkikita an ira mga kaaway, kinmayab hira ngadto ha langit ha usa nga dampog. 13Dida dayon nagkamay-ada makusog nga linog; naruba an ikanapulo ka bahin han syudad ngan pito ka yukot nga mga tawo in nagkamatay. Nagkahadlok hin duro an nanhibilin nga mga tawo ngan gindayaw nira an pagkagamhanan han Dyos han langit. 14Tapos na an ikaduha nga makaharadlok, kundi diri maiha maabot na an ikatulo nga makaharadlok. 15Niyan nagpatunog han iya trompeta an ikapito nga anghel, ngan nagka may-ada dagko nga mga tingog ha langit nga nasiring, “An gahom hin paghadi han kalibutan iya na yana han aton Ginoo ngan han iya Cristo, ngan maghahadi hiya ha kadayonan!” 16Ngan nanhapa nga nagsingba han Dyos an 24 nga mga katigurangan nga nalingkod dida han ira mga trono ha atubangan han Dyos, 17nga nasiring, “Ginoo nga Dyos nga Labi Kamakagarahum han yana ngan han naglabay! Nagpapasalamat kami ha imo nga imo ginamit an imo dako nga gahom, ngan nagtikang ka na hin paghadi! 18Nagkasisina an mga Hentil, kay inmabot na an panahon han imo kapungot, an panahon hin paghukom han mga patay. Panahon na hin pagbalos han imo mga surugoon, an mga manaragna, ngan han ngatanan nga imo mga tawo, an ngatanan nga may pagtahod ha imo, an dagko ngan sugad man an gudti. Panahon na hin pagpuo hadton mga nagpupuo han tuna!” 19Nabuksan an templo han Dyos didto ha langit, ngan hinkit-an didto an Kahon han Ginsaaran. Ngan nagkamay-ada mga kikidlat, mga dinalugdog, mga lilinti, linog ngan uranos hin mga yelo.
Copyright
Learn More


text:
Zamboanga del Norte
An Zamboanga del Norte usa nga probinsya han Pilipinas nga nahamutangan ha Peninsula han Zamboanga nga rehiyon ha Mindanao. An kapital hini amo an Syudad han Dipolog ngan an probinsya sapit han Zamboanga del Sur ngan Zamboanga Sibugay ha salatan ngan Misamis Occidental ha sidlangan. An Dagat Sulu nahamutang ha kanawayon o amihanan-katundan han Zamboanga del Norte.
Sulod
Katawhan ngan Kultura[igliwat | igliwat an pinagtikangan]
Ekonomiya[igliwat | igliwat an pinagtikangan]
Heyograpiya[igliwat | igliwat an pinagtikangan]
Politikal[igliwat | igliwat an pinagtikangan]
An Zamboanga del Norte ginbahin ngadto hin karuhaan kag lima (25) nga mga bungto ngan duha (2) nga mga syudad.


text:
Bakunawa
An bakunawa (Iningles:Eclipse) [1] amo an langitnon nga panhitabo kun diin an usa langitnon nga butang naagi ha lambong ha igkasi u nasalipud ha igkasi.
Inadlaw nga bakunawa[igliwat | igliwat an pinagtikangan]
1. Bug-os nga Bakunawa
2. Diri bug-os nga Bakunawa
Binulan nga Bakunawa[igliwat | igliwat an pinagtikangan]
1. Bug-os nga Bakunawa
2. Diri Bug-os nga Bakunawa
Mga kasarigan[igliwat | igliwat an pinagtikangan]
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 28.


text:
André Rieu
Hi André Léon Marie Nicolas Rieu (natawo Oktubre 1, 1949 ha Maastricht, ha Nederlandes) usa nga Holandes nga violinista ngan konduktor. Sikat hiya tungod kay nakabuhat hiya hin internasyonal nga revival ha waltz o balse nga musika ngan tungod han iya damo nga mga damo-in-namalit nga mga recording upod han iya "Johann Strauss nga Orchestra."
Sulod
Sayo nga Bahin han Kinabuhi[igliwat | igliwat an pinagtikangan]
Natawo hi André Rieu ngadto hin Kristyano nga panimalay (nga Huguenot an katulinan) ha Maastricht. Hi Rieu nagtikáng pag-aram han violin han lima ka tuig an iya edad. Nagtubo hiya hin usa nga dako nga pamilya nga mahilig hin musika ngan an iya amay usa nga konduktor. Tikang hin bata pa nga edad nagkamay-ada hiya hin hilig han orchestra. Nag-aram hiya hin violin didto han akademiya musika ha Liège ngan ha Conservatorium Maastricht, (1968 - 1973). Lakip han iya mga manurutdo o maestro hira Jo Juda ngan Herman Krebbers. Tikang han 1974 tubtob 1977 didto hiya nagtambong han akademiya musika ha Bruselas, nga diin hiya nag-aram upod kan André Gertler. Didto hini nga akademiya nakadaog hiya han Premier Prix.
Hi Rieu nagkamay-ada experyensya ha klasikal nga musika orchestral la hangtod han iya pag-iskwela ha unibersidad nga diin naghatag hiya hin pasundayag han "Bulawan ngan Salapi" nga waltz ni Franz Lehár. Naupayan hiya han reaksyon han mga nananambong han waltz nga musika ngan nagdesidir hiya pagporsegir han waltz nga forma. Naghimo hiya han Maastricht Salon Orchestra ngan naghatag hin pasundayag komo usa nga violinista upod han Limburg Symphony Orchestra. Han 1987 naghimo hiya han "Johann Strauss Orchestra" ngan han iya kalugaringon nga produksyon nga kompanyiya.
Mayda niya asawa nga an ngaran hi Marjorie, ngan duha nga anak: hira Marc ngan Pierre Rieu.
Johann Strauss nga Orchestra[igliwat | igliwat an pinagtikangan]
An orchestra nagtikang han 1987 nga mayda napulo kag duha nga mga api pero yana naghahatag ini hin mga pasundayag nga mayda kap-atan o kwarenta ngan tubtob kalim-an o singkwenta nga mga musikero. Han sugad liwat nga panahon nga an orchestra nagtikang pag-tour han Europa, nagkamay-ada ini bag-o nga pagbalik hin interes ha musika hin waltz o balse. Ini nga pagbalik hin interes didto kasagaran ha Paises Bajos ngan nagtikang han ira pag-record han "Ikaduha nga Waltz" tikang han kan Shostakovich mga Jazz Suite. Komo resulta, hi Rieu gintawag nga amo "an Hadi hin Waltz."
Hi Rieu ngan an "Johann Strauss Orchestra" naghatag hin mga pasundayag ha Europa, ha Amihanan nga America, ngan ha Hapon. Nakadaog na hira hin pira nga mga premyo upod in duha nga mga World Music Award ngan mayda hira mga recording nga nakaabot na hin gold ngan platinum ha damo nga mga nasod ha bug-os nga kalibutan, upod in 8-ka-beses nga platinum ha Nederlands. Hi Rieu nagrerekord ha iya kalugaringon nga recording studio in haluag nga pagpipili-an hin klasikal nga musika pati gihapon hin popular ngan folk nga musika pati gihapon in musika tikang hin mga sikat nga mga sound track hin mga sine ngan musikal ha teatro. An iya marisyo ngan dirudilain nga mga orchestral nga mga pasundayag nakagpakada in mga mananambong nga ha ordinaryo waray hilig hin klasikal nga musika.
Hi Rieu nagtrabaho anay upod han iya bugto nga hi Jean Philippe hin pira ka tuig, pero hi Jean-Philippe nagtikang na yana han iya kalugaringon ga produksyon nga kompanyiya. Pero an Rieu anak nga hi Pierre Rieu natrabaho pa upod han iya amay. Hi Andre Rieu nagtotokar nga nagamit hin 1667 nga Stradivarius nga violin. In pira han mga pasundayag han iya orchestra iginpasalida ha Reino Unido ngan ha Estados Unidos dida han PBS nga telebisyon nga network sugad an 2003 nga pagpasalida han Andre Rieu - Live in Dublin, nga ginfilm ha Dublin, Irlanda ngan an 2005 nga André Rieu: Live in Tuscany nga ginfilm ha Piazza della Republica ha baryo han Cortona ha Toscana, Italya.
Diskograpiya[igliwat | igliwat an pinagtikangan]
(Diri ini nga lista o talaan kumpleto)
- Songs from my Heart (2005)
- Christmas Around the World (2005)
- Live in Tuscany (2004)
- The Flying Dutchman (2004)
- New Year's Eve in Vienna (2003)
- André Rieu at the Movies (2003)
- Live in Dublin (2003)
- Romantic Paradise (2003)
- Love around the world (2002)
- Dreaming (2002)
- Live at the Royal Albert Hall (2001)
- Musik zum träumen (2001)
- La vie est belle (2000)
- Fiesta! (1999)
- Romantic Moments (1998)
- In Concert (1996)


text:
Lincoln Diaz-Balart
Hi Lincoln Diaz-Balart (natawo han Agosto 13, 1954), Amerikano nga politiko, usa nga Republikano miyembro han Kamara han Representante han Estados Unidos tikang han 1993, nga narepresentar han ika-21 nga Distrito han Florida (mapa).
Natawo hiya ha Havana, Cuba ngan anak hiya han tinmalikod na nga Cubano nga politiko nga hi Rafael Diaz-Balart ngan kasanhi nga umangkon ni Fidel Castro. Nag-iskwila hiya ha American School of Madrid, Madrid, Espanya, New College of Florida, Cambridge University, ngan Case Western Reserve University. Usa hiya nga abogado ngan lehislador han estado ugsa hiya inmapi han Kamara han Representante han Estados Unidos. Han 2000 ngan 2002, nagdalagan hiya hin pagreelihir nga waray kabangga. Dida han 2004 ngan yana han 2006, iginkabangga hiya ni Frank J. Gonzalez[1], usa nga libertarian nga Demokrata. Miyembro hiya han House Rules Committee ngan House Committee on Homeland Security, ngan usa hiya nga sponsor han Homeland Security Act. Hi Diaz-Balart kasal kan Cristina Diaz-Balart, ngan mayda hira duha nga anak: hira Lincoln ngan Daniel. An iya bugto nga hi Mario Diaz-Balart, usa gihapon nga kongresista, nga amo an narepresenta han ika-25 nga distrito han Florida.


text:
Santo Niño, Samar
An Santo Niño usa nga ikalima nga klase nga bungto ha probinsya han Samar ha Sinirangan nga Kabisay-an nga rehiyon ha Pilipinas. Usa ini nga isla-nga-bungto. Binisaya nga Sinugboanon an lumad nga yinaknan dinhi. Sumala han 2000 census, an populasyon hini 12,545 ka tawo ha 2,477 nga panimalay.
Mga Baranggay[igliwat | igliwat an pinagtikangan]
An Santo Niño mayda napulo kag tulo (13) nga baranggay.
- Balatguti
- Baras
- Basud (Pob.)
- Buenavista
- Cabunga-an
- Corocawayan
- Ilijan
- Ilo (Pob.)
- Lobelobe
- Pinanangnan
- Sevilla
- Takut
- Villahermosa
Pangiskwelahan[igliwat | igliwat an pinagtikangan]
An Santo Niño in may 13 nga pampubliko na eskwelahan pan-elementarya:
Ngan may-ada ini kuatro na pampubliko na eskwelahan pansekundarya:


text:
Iba
An Iba usa nga ikatulo nga klase nga bungto ha lalawigan han Zambales, Pilipinas. Amo ini an kapital nga bungto han Zambales. Sumala han census han tuig 2000, mayda ini populasyon nga 34,678 ka tawo ha 7,260 nga mga panimalay.
An Iba amo an lugar nga natawhan han kasanhi nga Presidente han Pilipinas nga hi Ramon Magsaysay.
Mga baranggay[igliwat | igliwat an pinagtikangan]
An Iba ginbahin ngadto hin napulo kag upat (14) nga mga baranggay.
- Amungan
- Bangantalinga
- Dirita-Baloguen
- Lipay-Dingin-Panibuatan
- Palanginan (Palanginan-Tambak)
- San Agustin
- Santa Barbara
- Santo Rosario
- Zone 1 Pob. (Libaba)
- Zone 2 Pob. (Aypa)
- Zone 3 Pob. (Botlay)
- Zone 4 Pob. (Sagapan)
- Zone 5 Pob. (Bano)
- Zone 6 Pob. (Baytan)


text:
Kiangan, Ifugao
An Kiangan sarong ika-apat na klaseng banwaan kan probinsya nin Ifugao, Filipinas. Susog sa senso kan 2007, igwang 15,448 katawo na nag'eerok igdi sa 2,692 na pagharongon.
An mga tinataram na mga lenggwahe igdi iyo an Tuwali, Ilokano, Ayangan, Tagalog, asin Ingles.
An Kiangan iyo an pinakalumang banwaan sa probinsya. Naggikan an saiyang pangaran sa "kiyyangan", sarong antigong baryo sa may kamping pampang kan Salog Ibulao kahampang kan Wadi nin Lagawe. An pangaran na Kiyyangan naririmpos sa mitolohiya kan mga Ifugao asin tinutubod na iyo ini an erokan ni Wigan asin ni Bugan, an mga ginikanan na kaapoapoi kan mga Ifugao.
An Santuario sa Kiangan[liwaton | liwaton an gikanan]
Igdi sa Kiangan yaon an Home Economics Building kan eskwelahan na Kiangan Central School. Importanteng maray ini ta igdi nagsuko si Heneral Tomoyuki Yamashita (binansagan man na "Tigre kan Malaya"), an pinakahalangkaw na Kumander kan Hokbong Imperial kan Hapon kan Septyembre 2, 1945.
Mga Barangay[liwaton | liwaton an gikanan]
An Kiangan nababanga sa 15 barangay.
- Ambabag
- Baguinge
- Bolog
- Bokiawan
- Dalligan
- Duit
- Hucab
- Julongan
- Lingay
- Mungayang
- Nagacadan
- Pindongan
- Poblacion
- Tuplac
Mga panluwas na takod[liwaton | liwaton an gikanan]
- More photos and information on Kiangan, Ifugao
- Philippine Standard Geographic Code
- 1995 Philippine Census Information
- 2000 Philippine Census Information
- 2007 Philippine Census Information


text:
Bien Unido
An Bien Unido usa nga ikalima nga klase nga bungto ha lalawigan o probinsya han Bohol ha Butnga nga Kabisay-an nga rehiyon ha Kabisay-an ha Pilipinas. Sumala han 2000 nga census, mayda ini populasyon nga 22,176 ka tawo ha 3,984 nga panimalay.
Mga Baranggay[igliwat | igliwat an pinagtikangan]
An Bien Unido imayda napulo kag lima (15) nga baranggay.
- Bilangbilangan Dako
- Bilangbilangan Diot
- Hingotanan East
- Hingotanan West
- Liberty
- Malingin
- Mandawa
- Maomawan
- Nueva Esperanza
- Nueva Estrella
- Pinamgo
- Poblacion (Bien Unido)
- Puerto San Pedro
- Sagasa
- Tuboran


text:
Mga Igkasi-Prinsipe han Andorra
An mga Igkasi-Prinsipe han Andorra o mga Magkasi-Prinsipe han Andorra amo an duha nga mga namumuno han Prinsipado han Andorra, usa nga guti-ay nga ginpalibotan-hin-tuna nga nasod nga nahamutang han kabugkiran Pirineos ha butnga han Fransya ngan Espanya. Gintukod ini dida han 1278 pinaagi hin kasabotan o tratado nga ginhimo han Espanyol nga Obispo han Urgell ngan han Franses nga Konde han Foix, ngan ini nga naiiba nga kasabotan hin paghadi nagpadayon tikang han mga namumutnga nga takna tubtob ha yana nga adlaw. Ha yana, an Obispo han Urgell ngan an Mangulo han Fransya amo an mga igkasi-prinsipe han Andorra, katapos han pagbalhin han mga pag-angkon han Konde han Foix ngadto han Korona han Fransya, ngan tikang dida, ngadto han Republika Fransesa.
It Andorrano nga prinsipado amo an may-ada pagkaiba nga diin ginpapamunoan ini hin duha nga diri-Andorrano nga mga soberano, ngan an usa hini (an Franses nga mangulo) amo la an monarka han kalibutan ngan napipili han katawhan—kundi diri han mga tawo han Andorra, kundi han katawhan han Fransya. Hiya gihapon an amo la nga monarka nga mangulo hin estado hin republika ha amo gihapon nga panahon.


text:
1Minahal ko nga Teofilo: Didto han syahan nga ginsurat ko nga basahan, ginsaysay ko an ngatanan nga ginbuhat ngan gintutdo ni Jesus tikang han pagtikang niya han iya buruhaton 2tubtob han adlaw han pagbayawa ha iya ngadto ha langit. Han waray pa hiya babayawa, gintugon niya pinaagi han gahom han Espiritu Santo an mga tawo nga iya ginpili hin ka mga apostoles. 3Sulod hin 40 ka adlaw tikang hiya mamatay, nakadamo hiya pagpakita ha ira, ha mga paagi nga nagpamatuod hin waray ruhaduha, nga buhi pa hiya. Pinmakita hiya ha ira ngan nakigkayakan ha ira mahitungod han Ginhadian han Dyos. 4Ngan han katirok na nira, gintugon niya hira, “Ayaw kamo anay pagbaya ha Jerusalem, kundi hulata niyo an hatag nga ginsaad han akon Amay ngan akon iginsumat ha iyo. 5Nagbunyag hi Juan hin tubig, kundi pira na la ka adlaw pagbubunyagan kamo han Espiritu Santo.” 6Han pagkatitirok han mga apostoles upod hi Jesus, ginpakianhan hiya nira, “Ginoo, ibabalik mo na ba yana nga panahon an ginhadian han Israel?” 7Binmaton hi Jesus ha ira, “Daan na ginbuot han akon Amay an mga panahon ngan mga adlaw, ngan waray niyo katungod hin paghibaro kon san-o ini nahinanabo. 8Kundi kon kumunsad na ha iyo an Espiritu Santo, mapupuno kamo hin gahom ngan magigin mga saksi ko kamo ha Jerusalem, ha bug-os nga Judea ug Samaria, ngan ha bug-os nga kalibutan.” 9Kahuman niya pagyakan hini, ginbayaw hiya ngadto ha langit samtang nagkikinita hira ha iya, ngan nasalipdan hiya hin dampog. 10Han nagtitinutok hira ngadto ha langit, samtang nagtitipaigbaw hiya, tigda la nga tinmindog tupad ha ira in duha ka tawo nga magbusag an mga panapton. 11Nagsiring ini hira, “Mga taga-Galilea, kay ano nga nagtitinutok kamo ngan nagkikinita ngadto ha langit? Ini nga Jesus nga ginbayaw ngadto ha langit tikang ha iyo mabalik ha amo ngahaw nga paagi nga iyo hinkit-an han iya pagsaka ngadto ha langit.” 12Niyan binmalik an mga apostoles ngadto ha Jerusalem tikang ha Bukid han mga Olibo, nga may usa ka kilometro an kahirayo tikang ha syudad. 13Sinmulod hira ha Jerusalem ngan sinmaka han kwarto nga inuokyan nira Pedro, Juan, Santiago, Andres, Felipe, Tomas, Bartolome, Mateo, Santiago nga anak ni Alfeo, Simon nga bayani, ug Judas nga anak ni Santiago. 14Agsob hira magkatitirok hin pag-ampo kaupod an kababayen-an, pati hi Maria nga iroy ni Jesus, ngan an iya kabugtoan nga kalalaken-an. 15Paglabay hin pira ka adlaw, nagkaurosa an mga magtinuohon nga may mga syento baynte ngatanan. Tinmindog hi Pedro ngan nagyakan, 16“Mga kabugtoan ko, kinahanglan matuman an Kasuratan diin an Espiritu Santo nga nagyakan pinaagi kan David, nagtagna mahitungod kan Judas nga amo an naggiya han mga nagdakop kan Jesus. 17Kaapi ini hi Judas han amon hugpo, kay ginpili hiya nga kabahin han amon buruhaton.” ( 18Nakapalit hi Judas pinaagi han kwarta nga kinarawat niya tungod han maraot niya nga buhat, hin uma diin nahulog hiya nga tuwad ngan namatay; naburit an iya tiyan ngan nahigawas an iya mga tinae. 19Nakabati hiunong hini an ngatanan nga mga umurukoy ha Jerusalem, sanglit ginngaranan nira adto nga uma ha ira kalugaringon nga pinulongan, Akeldama nga an kahulogan, “Uma hin Dugo.”) 20“Kay iginsurat ha basahan han mga Salmo, ‘Magin binayaan unta an iya urokyan, waray unta mag-ukoy dida hini.’ Ngan iginsurat liwat, ‘May-ada unta lumiwan han iya katungdanan.’ 21- 22“Sanglit kinahanglan tumampo ha amon in usa ka tawo nga saksi han pagkabanhaw han Ginoo nga Jesus. Kinahanglan usa hiya han amon hugpo sulod han bug-os nga panahon nga kaupod pa namon an Ginoo nga Jesus, tikang han pagbunyagi ha iya ni Juan ngada han pagbayawa ha iya ngadto ha langit.” 23Sanglit igintuboy nira in duha nga lalake: hi Jose nga an ngaran Barsabas (gintawag liwat nga Justo), ngan hi Matias. 24Niyan nag-ampo hira, “Ginoo, sayod ka han mga kasingkasing han mga tawo. Sanglit ipakita ha amon, Ginoo, kon hin-o hini nga duha an imo ginpili 25nga masaliwan kan Judas hin pagka-apostol nga binayaan niya han pagkadto niya han dapit nga angay ha iya.” 26Katapos ginripa nira an duha nga mga ngaran, ngan hi Matias amo an napili. Igindugang hiya han hugpo han onse nga mga apostoles.
Copyright
Learn More


text:
1“Isurat ini ngadto han anghel han singbahan ha Sardis: “Amo ini an tugon tikang ha iya nga may-ada pito nga espiritu han Dyos ngan pito nga mga bitoon. Maaram ako han imo ginbubuhat. Maaram ako nga nahibantog ka nga buhi ka bisan kon ha pagkatinuod patay ka na! 2Sanglit panmuhaypuhay ngan pakusga an nahibibilin pa dida ha imo, basi diri mahinayon ka hin kamatay. Kay hinsabotan ko nga an imo mga ginbuhat diri pa hingpit ha atubangan han Dyos. 3Panumdom han igintutdo ha imo ngan han imo hinbatian. Pagsunda ini ngan bayai an imo mga sala. Kon diri ka magmata, mapakada ako sugad hin kawatan, ngan diri ka ngani masabot han takna han akon pag-abot. 4Kundi an iba ha iyo dida ha Sardis waray magdum-it han ira mga bado. Maupod kamo ha akon ngan magsusul-ot kamo hin busag nga bado, tungod kay mga takos man kamo. 5Adton makakapot han pagdarag-an magsusul-ot hin sugad hini nga busag nga bado ngan diri ko paparaon an ira mga ngaran didto han basahan han mga buhi. Ha atubangan han akon Amay ngan han iya mga anghel ipapasangyaw ko ha dayag nga hira akon mga sakop. 6“Kon may-ada ka durunggan, pamati han igsisiring han Espiritu ngadto han mga singbahan. 7“Isurat ini ngadto han anghel han singbahan ha Filadelfia: “Amo ini an tugon tikang ha iya nga baraan ngan matuod. Nakapot hiya han yawi ni David, ngan kon mag-abre hiya hin porta, waray gud makakasada, ngan kon sadhan niya, waray na makakaabre. 8Maaram ako han imo ginbubuhat; maaram ako nga may-ada ka gutiay nga gahom; nagsunod ka han akon pagturon-an ngan tinmapod ka ha akon. Nag-abre ako hin porta ha imo atubangan nga diri masasadhan hin iba. 9Adto nga hugpo nga sakop ni Satanas, adto nga mga buwaon nga napaka Judiyo, pakakadaon ko hira ha imo atubangan ngan paluludhon ko hira ha imo tiilan. Makakasabot hira nga nahigugma ako ha imo. 10Tungod kay gintipigan mo man an akon sugo hin pag-ilob, akon ta liwat ikaw pananalipdan ha panahon han kasamokan nga maabot nganhi ha kalibutan ha pagsori han mga tawo dinhe ha tuna. 11Ha diri maiha mapakada ako. Bantayi hin maupay an imo mga butang, basi waray makaagaw ha imo han upa han imo pagdarag-an. 12Adton makadaog hihimoon ko nga harigi dida han templo han akon Dyos ngan diri gud hiya mabaya tubtob ha kataposan. Igsusurat ko dida ha iya an ngaran han akon Dyos ngan an ngaran han syudad han akon Dyos, an bag-o nga Jerusalem nga malusad tikang ha langit, tikang han akon Dyos. Igsusurat ko liwat dida ha iya an akon bag-o nga ngaran. 13“Kon may-ada ka durungan, pamati han igsisiring han Espiritu ngadto han mga singbahan. 14“Isurat ini ngadto han anghel han singbahan ha Laodicea: “Amo ini an tugon tikang han Amen, an kasasarigan ngan matuod nga saksi, nga amo an tikangan han ngatanan nga ginhimo han Dyos. 15Maaram ako han imo ginbuhat; maaram ako nga diri ka mahagkot, diri ka man liwat mapaso. Karuyag ko unta nga mahagkot o mapaso ka la. 16Kundi tungod nga palabanhod ka manla, diri mapaso ngan diri liwat mahagkot, ibubugok ko ikaw! 17Nasiring ka, ‘Riko ako ngan maupay iton akon kamutangan; may-ada ko han ngatanan nga ginkikinahanglan.’ Kundi diri ka maaram han imo makalolooy ngan makapapaid nga kamutangan! Kablas, hubo, ngan buta ka. 18Nagsasagdon ako ha imo nga pumalit ka ha akon hin bulawan, puraw gud nga bulawan, basi magriko ka. Palit liwat hin busag nga panapton nga igbabado mo ngan igtatabon han imo makaarawod nga pagkahubo. Palit liwat hin bulong han imo mga mata basi ka makakita. 19Ginbubusaan ngan ginkakastigo ko adton akon hinihigugma. Pagmatadong ngan bayai an imo mga sala. 20Pamati! Natindog ako ha porta ngan nagtutuktok; kon may-ada makabati han akon tingog ngan mag-abre han porta, masulod ako han balay ngan makikigsaro ako ha iya, ngan matangka hiya upod ha akon. 21Adton makakapot han pagdarag-an, tatagan ko hiya han katungod hin paglingkod sapit ha akon didto han akon trono sugad nga nagmadaogon ako, ngan yana nalingkod sapit han akon Amay didto han iya trono. 22“Kon may-ada ka durunggan, pamati han igsisiring han Espiritu ngadto han mga singbahan.”
Copyright
Learn More


text:
Tanza
An Tanza usa nga syahan nga klase nga bungto ha lalawigan han Cavite ha Pilipinas. Sumala han census han tuig 2000 mayda ini populasyon nga 110,517 ka tawo ha 23,059 nga mga panimalay.
Mga baranggay[igliwat | igliwat an pinagtikangan]
An Tanza ginbahin ngadto hin kap-atan kag usa (41) nga mga baranggay.
Mga sumpay ha gawas[igliwat | igliwat an pinagtikangan]
- Opisyal nga websayt han Gobyerno han Bungto han Tanza, Cavite
- Philippine Standard Geographic Code
- 2000 Philippine Census Information


text:
Elbridge Gerry
Hi Elbridge Thomas Gerry (kaluwas: ˈɡɛri) (Hulyo 17, 1744 – Nobyembre 23, 1814) usa nga Amerikano nga tawo ha estado ngan diplomat. Komo Demokrata-Republikano, napili hiya nga ikalima nga Sugbong-Mangulo han Estados Unidos han Amerika. Nagsirbe hiya ha ilarom ni James Madison, tikang han Marso 4, 1813, tubtob han iya kamatay katapos hin usa ngan hin tunga ka tuig.[1] Hiya an syahan nga Sugbong-Mangulo nga waray dinmalagan para hin pagka-Mangulo han Estados Unidos.
Usa hi Gerry han mga nagpirma han Pagdeklara hin Paglugaring han Estados Unidos ngan han Mga Artikulo hin Konfederasyon. Hiya in usa han tulo ka tawo nga waray pinmirma han Batakan-Balaod kay waray man ini hadto nga takna, maglakip hin Talaan hin mga Katungdanan. Ha urhe nga panahon hi Gerry nagin Gobernador han Massachusetts. Kilalado hiya nga amo an may ngaran nga ginkuhaan han Iningles nga pulong nga gerrymandering (pag-gerrymander), in proseso nga diin in mga distrito ha pinili-ay ginhihimo ha ungara nga makabulig han partido ha poder, bisan kon an kaluwas nga - jer - ha gerrymandering naiba tikang han kaluwas han ngaran ni Gerry.
Mga kasarigan[igliwat | igliwat an pinagtikangan]
- ↑ Hiya an ikaduha nga Sugbong-Mangulo nga namatay ha puwesto; an syahan amo an nag-una ha iya nga hi George Clinton.


text:
Alfonso Castañeda
An Alfonso Castaneda (tinatawag liwat nga Alfonso Castañeda ha Kinatsila) usa nga ikalima nga klase nga bungto ha lalawigan han Nueva Vizcaya, Pilipinas. Sumala han census han tuig 2000, mayda ini populasyon nga 4,808 ka tawo ha 873 nga mga panimalay.
Mga barangay[igliwat | igliwat an pinagtikangan]
An Alfonso Castaneda ginbahin ngadto hin unom (6) nga mga baranggay.
- Abuyo
- Galintuja
- Cauayan
- Lipuga
- Lublub (Pob.)
- Pelaway
Mga sumpay ha gawas[igliwat | igliwat an pinagtikangan]
- Blogsayt para hin mga Novo Vizcayano
- Philippine Standard Geographic Code
- 2000 Philippine Census Information


text:
Senado kan Filipinas
An Senado kan Filipinas iyo an halangkaw na kamara kan lehislaturang bikameral kan Filipinas, an Kongreso kan Filipinas. An Pilipinong Senado binibilog nin 24 senador an pinipili kan bilog na paraboto.
An mga senador igwa nin terminong 6 na taon, an kabangâ kan mga ini pinipilì lambang tulong taon tanganing mapadanay na dagosdagos ini. Kan an Senado ipigbalik kan Konstitusyon 1987, an 24 senador na nagkapirilì nagtukaw sagkod 1992. Kan 1992, an mga kandidato para senador na nakagunò kan 12 pinakahalangkaw na bilang nin boto nagtukaw sagkod 1998, mantang an sunod na 12 nagtukaw sagkod kan 1995. Sagkod kaini, lambang senador nagtutukaw nin 6 nang taon.
Mga laog
Mga myembro ngunyan[liwaton | liwaton an gikanan]
Komposisyon nin partido[liwaton | liwaton an gikanan]
Mga kwalipikasyon[liwaton | liwaton an gikanan]
An mga kwalipikasyon sa pagigin myembro kan Senado nakakaag sa Ika-3ng Seksyon, Artikulo VI kan Konstitusyon 1987 siring kan minasunod:
- Daing siisay man an magigin Senador kun sya bakong namamanwaan na natural na namundag kan Filipinas, asin sa aldaw kan eleksyon, dai mababâ an edad nin 35 taon, nakakabasa asin nakakasurat, sarong rehistradong botante, asin residente kan Filipinas nin dai mababâ sa duwang taon bàgo an aldaw kan eleksyon.
- An edad sa aldaw kan eleksyon yaon sa 35 taon, asin bakô sa aldaw kan proklamasyon kan nanggarana.
- An residensya iyo idtong iniirokan kun sain siya minapulìpulì.
- An mga nakasaysay sa Konstitusyon 1987 eksklusibo sosog sa prinsipyong Latin na expressio unius est exclusio alterius na nangangahulogan na an Kongreso kan Filipinas dai na makakadugang nin dagdag na mga kwalipikasyon alagad idto sanang yaon sa Konstitusyon.


text:
Abdurrahman Wahid
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Abdurrahman Wahid, nga natawo ha ngaran nga Abdurrahman Addakhil[1][2] (7 Septyembre 1940 – 30 Disyembre 2009), nga kilalado hin pag-agnay nga Gus Dur (bulig·info), usa nga Indones nga Muslim nga manguna ha relihiyon ngan politika nga nag-alagad nga Mangulo han Indonesia tikang han 1999 tubtob 2001. Hiya an maiha-na nga mangulo han Nahdlatul Ulama ngan nagtukod han Partai Kebangkitan Bangsa (PKB). Hi Wahid amo an syahan nga napili hin pinili-ay nga mangulo han Indonesia katapos han pagbiya ni Suharto han 1998.
Sugad hin damo nga mga Indones nga mga ngaran, iton ngaran nga "Abdurrahman Wahid" waray apelyido. Patronimiko iton ngaran nga "Wahid".
Mga kasarigan[igliwat | igliwat an pinagtikangan]
- ↑ From Abdurrahman Addakhil to Gus Dur (Indonesian). Surya Online (2009-12-31). Retrieved on 2009-12-31.
- ↑ Obituary: Why fuss?!. The Jakarta Post (2009-12-31). Retrieved on 2009-12-31.


text:
TACLOBAN CITY- Gintikangan na an panhatag hin Emergency Shelter Assistance han Department of Social Welfare and Development region-8 ha mga miyembro han Pantawid PamilyangPilipino Program o kun 4Ps.
Nagtikang an pandistributar hini nga ESA ngada han Nobyembre 25 kutob Nobyembre 28 ha Leyte Provincial Office.
Sumala kan Michelle Calsado, Officer in Charge han 4Ps, plano o kun target nira nga matagan an may 473 nga pamilya ha siyahan nga adlaw han distribution.
An pira nga barangay nga natagan han siyahan nga adlaw amo an Barangay 103A, 103, 37A, 12, 86, 87 ,83A, 79, ngan 81.
Dugang pa ni Calsado, ini an first batch pala han distribution ngan an 2nd batch in plaplanuhan pala kun san-o naman an schedule.
Nakakarawat hin 10,000 an mga partially damage nga miyembro han 4P's samtang 30 mil naman para ha mga totally damaged.


text:
José Gautier Benítez
Hi José Gautier Benitez, (Nobyember 12, 1851 - Enero 1880) usa nga Puertorriqueño nga manunurat. Natawo hiya han Nobyembre 12 han tuig 1851 ha Caguas. Nag-aram hiya hin ha España nga diin nakakuha hiya han iya grado. Inmuli hiya ha Puerto Rico ngan naghatag hiya han iya kalugaringon ha literatura ngan periodismo.. Gintukod niya an "Revista Puertorriqueña" han 1878. Hiya an sinisiring nga syahan nga persona ha romantisismo nga pagsiday ha Puerto Rico. An iya mga siday nga A Puerto Rico ausencia ngan A Puerto Rico regreso nagin kilalado. Namatay hiya hin tuberculosis dida han Enero han 1880.


text:
Initalyano
An Italyano nga pinulongan o Italyano nga yinaknan o Initalyano (lumad ngan tuminongnong nga ngaran: Italiano o lingua italiana) usa nga Romanse nga yinaknan. Mga 60 ka ribo o milyon ka tawo an nayakan hin Initalyano ha Italya ngan 61.5 ka ribo o milyon ha iba nga dapit han kalibutan. [1] Ha Swiza, it Initalyano, usa han upat nga mga opisyal nga yinaknan. Amo gihapon ini an opisyal nga yinaknan han San Marino, ngan amo gihapon an nangunguna nga pinulongan ha Syudad han Vaticano.[2]
Mga kasarigan[igliwat | igliwat an pinagtikangan]
- ↑ Ethnologue report for language code:ita (Italy) - Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Onlayn nga bersyon
- ↑ Legge sulle fonti del diritto han 7 han Hunyo 1929, mga balaod ngan mga lagda ginmamantala ha Initalyano nga mga Supplemento per le leggi e disposizioni dello Stato della Città del Vaticano nga nahadugtong han Acta Apostolicae Sedis. Kitaa gihapon Mga yinaknan han Syudad han Vaticano


text:
Eduardo di Capua
Hi Eduardo di Capua (1865 - 1917) usa nga Italyano nga magkaranta ngan kompositor hin kanta. Natawo hiya ha Napoles, Italya.
Upod han maniniday nga hi Giovanni Capurro, hi di Capua nagsurat han kanta nga "O Sole Mio" (an syahan nga linea ha Napolitano nga yinaknan: Che bella cosa è na jurnata ‘e sole) nga gin-record hin damo nga magkaranta, ha klasikal ngan ha popular nga musica: Enrico Caruso, Plácido Domingo, The Beatles, Paul McCartney, Royal Philharmonic, Nat King Cole ngan George Harrison.
Hi Eduardo di Capua namatay han 1917 ha Napoles, Italya.


text:
Cleomenes I
Hi Cleomenes (ha Griyego Kλeouέvnς o Kleomenes; ha Kinatsila: Cleómenes), namatay ca. 490 BC) usa han mga Hadi han Sparta dida han ika-unom ngan ikalima nga mga siglo BC. Nahihinumdoman hi Cleomenes tungod han iya nga interes ha mga pagsulong ha langyaw (nga urusahon para hin hadi han Sparta), tungod han iya kontrobersyal nga pakasaka ngadto han trono, ngan an kurukontrobersyal nga pagpa-iwas ha iya, an iya exilio ngan misteryoso nga kamatayon (nga ginsiring nga nag-unay daw hiya pinaagi hin pagsamad han iya kalugaringon). Hiya gihapon an tunga-nga-bugto ngan ugangan han nagsunod ha iya nga hadi nga hi Leonidas I, an Hadi han Sparta nga namatay dida han Pag-awayan ha Thermopylai ngan bana ni Reyna Gorgo.


text:
Malitbog, Southern Leyte
An Malitbog usa nga ika-upat nga klase nga bungto ha lalawigan han Southern Leyte ha Sinirangan nga Kabisay-an ha Pilipinas. Sumala han 2000 census, mayda ini populasyon nga 19,320 ka tawo ha 3,665 nga panimalay.
Mga Baranggay[igliwat | igliwat an pinagtikangan]
An Malitbog mayda katloan kag pito (37) nga baranggay.
Mga Sumpay ha Gawas[igliwat | igliwat an pinagtikangan]
- ELGU nga Websayt han Malitbog
- Philippine Standard Geographic Code
- 2000 Philippine Census Information


text:
Pilar, Sugbo
An Pilar usa nga ika-lima ka klase nga bungto ha lalawigan o probinsya han Sugbo ha Butnga nga Kabisay-an nga rehiyon han Kabisay-an ha Pilipinas. Sumala han census han tuig 2000, mayda ini populasyon nga 11,226 ka tawo ha 2,638 nga panimalay.
Mga Baranggay[igliwat | igliwat an pinagtikangan]
An Pilar ginbahin ngadto hin napulo kag tulo (13) nga baranggay.
- Biasong
- Cawit
- Dapdap
- Esperanza
- Lanao
- Lower Poblacion
- Moabog
- Montserrat
- San Isidro
- San Juan
- Upper Poblacion
- Villahermosa
- Imelda


text:
Waraynon nga literatura
An literatura Waraynon amo an literatura nga ginsurat hin mga Waraynon ha Winaray.
Mga pagtikang[igliwat | igliwat an pinagtikangan]
An mga syahan nga mga sumat hin Waraynon nga literatura natikang han 1668 han pagdokumentar hin Heswita nga padi nga hi Padre Francisco Ignacio Alzina han mga porma hin siday sugad han candu, haya, ambahan, canogon, bical, balac, siday ngan awit. Nagpahayag gihapon hiya han susumaton ngan posong, mga syahan nga porma hin pagsaysay. Daan na mayda mga tradisyon hin teatro - dida hin pagpasundayag hin mga pagsiday, mga ritwal ngan mimetiko nga pagsayaw. An mga sayaw nagpahayag hin mga kalipay ngan mga buhat han hadto nga mga Waraynon.
Ha sulod hin tulo ka siglo hin Espanyol nga pagkolonisar ug dugang pa nga panahon hin pag-okupar han mga Amerikano, an mga daan nga mga ritwal, mga porma hin pagsiday ngan mga pagsaysay inmagi hin pagliwat. In usa nga pananglitan amo an balac, usa nga pagsiday hin baton-baton hin lalaki ngan babaye. Sumala kan Charo N. Cabardo, usa nga historiadora hin Waraynon, an balac nagpabilin ha iya porma bisan pa man kon nagkaada ini hin mga bag-o nga tawag ngan naghuram hin mga aspeto han mga yinaknan han mga nagkolonisar. Han panahon han mga Espanyol, an balac gintawag nga amoral; dida han panahon han mga Amerikano, gintawag ini nga ismayling, in pulong tikang han Iningles nga pulong nga "smile" o "paghiyom". Sumala hin nag-imbestiga hin literatura, mayda mga dapit han Samar, nga an balac o ismayling ginliwat agod makapahayag hin mga sentimyento patok hin imperyalismo nga diin an babaye nagtitigaman han iroy nga tuna ngan an lalaki amo an patriota nga nagsasaysay han iya gugma han nasod.


text:
Tamblot
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Tamblot usa nga babaylan o padi han kadaan nga relihiyon nga taga-Bohol, ha Kabisay-an ha Pilipinas nga namuno han sinisiring nga Rebelyon ni Tamblot han 1621 tubtob 1622 han panahon han mga espanyol. Patok o kontra niya an bag-o nga relihiyon han mga Espanyol ngan inmaway hiya patok han mga Espanyol ngan han pagbalhin ngadto han Katolisismo han mga Bol-anon. Gin-ayat niya an padi nga Espanyol, ngan pagdaog niya, nakuha niya an pagtapod han katawhan. Nag-aghat hi Tamblot han mga katawhan nga bumalik han pagtuo han ira ka-apoyan ngan maggawas hira tikang han mga Espanyol, ngan namuno hiya hin 2,000 nga mga nagsunod han sinisiring nga Rebelyon ni Tamblot. [1]
Ginhihinumdom hi Tamblot han bandira han lalawigan han Bohol pinaagi hin usa han duha nga mga sundang nga an karaptan ada ha bawbaw. Inin duha nga sundang, nga nakilid, an usa ha wala ngan an usa ha tuo, nagtitigaman han mga rebelyon ni Dagohoy ngan Tamblot, ngan nagtitigaman gihapon nga an tinuod nga Bol-anon maaway kon mayda mga butang nga gawas na hin panrason o diri na maiilob.[2]
Mga reperensya[igliwat | igliwat an pinagtikangan]
- ↑ Pugay, Chris Antonette P.The Revolts before the Revolution www.nhi.gov.ph Ginretrieve Nobyembre 21, 2006.
- ↑ Bohol Flag and Seal Provincial Government of Bohol Retrieved 21 December, 2006.


text:
Santa Ana, Pampanga
An Santa Ana usa nga ika-upat nga bungto ha lalawigan han Pampanga, Pilipinas. Sumala han census han tuig 2000, mayda ini populasyon nga 42,990 ka tawo ha 7,402 nga mga panimalay.
Mga baranggay[igliwat | igliwat an pinagtikangan]
An Santa Ana ginbahin ngadto hin napulo kag upat (14) nga mga baranggay.
- San Agustin
- San Bartolome
- San Isidro
- San Joaquin (Pob.)
- San Jose
- San Juan
- San Nicolas
- San Pablo
- San Pedro
- San Roque
- Santa Lucia
- Santa Maria
- Santiago
- Santo Rosario


text:
Francisco Dagohoy
Hi Francisco Dagohoy, (natawo nga Francisco Sendrijas) usa nga Bol-anon nga namuno han gimaiha-i nga rebelyon ha kaagi ngan kasaysayan han Pilipinas. Nahinabo ini nga rebelyon ha isla han Bohol tikang han 1744 hangtod 1829[1] patok han gobyerno kolonyal nga Espanyol.
Mahiunong kan Dagohoy[igliwat | igliwat an pinagtikangan]
Gutiay la an nahisabtan mahiunong han katulinan ni Francisco Dagohoy o han syahan nga bahin han iya kinabuhi.[2] An nahisabta la mahiunong ha iya amo la an iya tinuod nga ngaran nga Francisco Sendrijas ngan usa hiya nga taga-Inabanga, Bohol. Usa gihapon hiya nga cabeza de barangay, u usa han mga namuno han baranggay han bungto.[3]
Sumala kan Jes Tirol nga usa nga lokal nga historiador, an ngaran nga Dagohoy tikang han Binisaya nga pamulong nga dagon sa hoyohoy.[4]
Nagtikang an Rebelyon ni Dagohoy tungod han pagbaribad hin usa nga Espanyol nga padi hin pagpalubong ha ilarom han simbahan han kan Dagohoy namatay nga bugto.
An bungto han Dagohoy, Bohol ginngaranan ha iya dungog.
Mga kasarigan[igliwat | igliwat an pinagtikangan]
- ↑ Readings From Bohol's History, Source: Philippine Political and Cultural History. Volume I. Gregorio F. Zaide Ginkuhà 15 han Nobyembre 2006.
- ↑ Francisco Dagohoy Ginkuhà 25 han Nobyembre 2006.
- ↑ The Boholano Revolution Against Spain Ginkuhà 25 han Nobyembre 2006.
- ↑ Establishment of the town of Dagohoy, Bohol www.boholchronicle.com Ginkuhà 8 han Hulyo 2006.


text:
1Niyan, kabugtoan ko, karuyag ko nga hibaroan niyo an kamatuoran hiunong han mga hatag han Espiritu Santo. 2Maaram kamo nga han diri pa kamo mga magtinuohon, nawara kamo ngadto hin pagsingba hin mga diyosdiyos. 3Sanglit kinahanglan hibaroan niyo nga waray pa tawo nga minandoan han Espiritu han Dyos nga makakapanhimaraot kan Jesus, ngan waray pa tawo nga makakagtug-an nga hi Jesus amo an Ginoo gawas kon minandoan hiya han Espiritu Santo. 4May-ada magkalainlain nga espirituhanon nga mga hatag, kundi amo la ngahaw nga Espiritu an nahatag. 5May-ada magkalainlain nga pag-alagad, kundi amo la ngahaw nga Ginoo an gin-aalagad. 6May-ada magkalainlain nga mga pagkatakos hin pag-alagad, kundi amo la ngahaw nga Dyos an nahatag hin katakos ha ngatanan para han ira pag-alagad. 7Tinatagan an kada usa hin pangilal-an han Espiritu para han kaupayan han ngatanan. 8Nahatag an Espiritu hin kinaadman ha usa nga tawo, samtang ha lain nga tawo, amo ngahaw nga Espiritu an nahatag hin hibaro. 9Nahatag hin pagtoo ha usa nga tawo an uusa la ngan amo ngahaw nga Espiritu, samtang ha iba nga tawo nahatag hiya hin gahom hin panambal. 10Ha usa ka tawo nahatag an Espiritu hin gahom hin pagbuhat hin mga milagro; ha iba, an katakos hin paghimangraw han mensahe han Dyos; ngan ha iba pa, an katakos hin pagkilala han kalainan han mga hatag nga natikang han Espiritu ngan han diri natikang ha Espiritu. Ha usa nga tawo nahatag hiya hin katakos hin pagyakan hin lain nga mga pinulongan, ngan ha iba nahatag hiya hin katakos hin paghubad han ginpamulong. 11Kundi uusa la ngan amo ngahaw nga Espiritu an nagbubuhat hini ngatanan; nahatag hiya hin lain nga hatag ha kada tawo, sumala han karuyag han Espiritu. 12Sugad hi Cristo hin usa nga lawas nga damo an mga bahin; an ngatanan nga bahin han lawas, bisan kon damo ngan magkalainlain, uusa la nga lawas. 13Ha amo man nga paagi, ginbunyagan kita ngatanan, mga Judiyo ngan mga Hentil, mga oripon ngan mga talwas, ngadto han usa la nga lawas pinaagi han amo ngahaw nga Espiritu, ngan ginpainom kita ngatanan han usa nga Espiritu. 14Kay waray paghimoa nga usa la nga bahin an lawas, kundi damo nga mga bahin. 15Kon sumiring an tiil, “Tungod kay diri man ako kamot, diri ako kanan lawas,” diri ito makakapugong han iya pagkabahin han lawas. 16Ngan kon sumiring an talinga, “Tungod kay diri man ako mata, diri ako kanan lawas,” diri ito makakapugong han iya pagkabahin han lawas. 17Kon usa la nga mata an bug-os nga lawas, uunanhon man hin pakadungog? Ngan kon talinga la, uunanhon man hin pakapamaho? 18Kundi iginbutang han Dyos an magkalainlain nga mga bahin han lawas sumala han iya karuyag. 19Diri mahihimo nga lawas kon usa la nga bahin hiya ngatanan! 20An kamatuoran amo ini: may-ada damo nga mga bahin ngan usa la nga lawas. 21Sanglit diri makakasiring an mata ngadto han kamot. “Diri ako nagkikinahanglan ha imo!” Diri man makakasiring an ulo ngadto han mga tiil, “Diri ako nagkikinahanglan ha iyo!” 22Lugod waray ta mahihimo kon waray bisan an magluya nga mga bahin han lawas; 23ngan an mga bahin nga ginhuhunahuna ta nga diri gud importante, amo lugod an ginmamangnoan naton hin maupay; samtang an mga bahin han lawas nga diri angay ipakita, amo lugod an ginhihirotan ta hin maupay, 24nga diri kinahanglanon han iba nga mga matahom nga bahin han lawas. Ginurosa han Dyos ngahaw an mga bahin han lawas basi kapasidunggan adton iba nga mga bahin nga daw diri importante. 25Sanglit waray pagkabahinbahin han lawas, kundi an ngatanan nga magkalainlain nga mga bahin may panginlabot han iya igkasi bahin. 26Kon nagaantos an usa nga bahin han lawas, nagaantos man an ngatanan nga iba nga mga bahin; kon gindadayaw an usa nga bahin, naangbit man hin kalipay an ngatanan nga iba nga mga bahin. 27Sanglit kamo ngatanan amo an lawas ni Cristo, ngan an kada usa ha iyo usa nga bahin hito nga lawas. 28Sanglit ha singbahan iginpahimutang han Dyos an ngatanan sugad han ira pagkasunodsunod: syahan, mga apostoles; ikaduha, mga manaragna; ngan ikatulo, mga magturutdo; ngan nasunod an magburuhat hin mga milagro, sinusundan han mga gintagan hin gahom hin panambal, o pagbulig han iba, o pagwaydong ha ira, o pagyakan hin lain nga mga pinulongan. 29Diri mga apostoles hira ngatanan, o mga manaragna, o mga magturutdo. Diri ngatanan may gahom hin pagbuhat hin mga milagro, 30o hin pagtambal hin mga sakit, o hin pagyakan hin lain nga mga pinulongan, o hin paghubad han iginyakan. 31Sanglit talinguhaa hin kinasingkasing an labi ka importante nga mga hatag. Kundi labaw han ngatanan amo inin masunod.
Copyright
Learn More


text:
Provincia de Tarragona
An Tarragona usa nga probinsya ha sidlangan nga Espanya, ha salatan nga bahin han komunidad autonoma han Catalunya. Ginsasapitan ini han mga probinsya han Castelló (ha Kinatsila: Castellón), Teruel, Zaragoza, Lleida (ha Kinatsila: Lérida), Barcelona, ngan han Dagat Meditteraneo.
An populasyon han probinsya 631,156 (2002), ngan tikang hini usa ka ika-lima nga bahin naukoy ha kapital nga an ngaran gihapon Tarragona. Nalalakip han mga syudad ngan bungto ha probinsya han Tarragona an Constantí, Reus, Falset, El Vendrell, Tortosa, Amposta. Kitaa gihapon an Lista han mga komunidad ha Tarragona ngan Mga Comarca han Catalunya.
Mayda mga katedral nga Katoliko Romano ha Tarragona ngan Tortosa.


text:
Tubig
It tubig (Iningles Nahigaraan:(H2O) Hydrogen Dioxide peru an tawag hini in Dihydrogen Monoxide (Iningles:Water) (Pambansa:Tubig) in uska sustansya kimikal nga may-ada kimikal nga pormula nga H2O. It uska molekula hit tubig in nagsusulod hin uska oksiheno ngan duha ka hidroheno nga mga atomo nga ginsusumpay pinaagi hin mga pagdukot cobalento. Iton in likidu ha mga timpiratura ha igbaw han 0 °C (273.15 K, 26 °C) citation neededha dagat nga katupngan, pero ini in agsob aada ha Kalibutan nga naka-sulidu nga estadu, yilo, ngan ayri nga estadu.


text:
1Binmalik hi Jesus ngadto ha sinagoga diin nakadto in tawo nga patay an kamot. 2May-ada didto mga tawo nga karuyag magbutangbutang hin sayop kan Jesus, sanglit nag-inaw hira kon magtambal ba hiya ha Adlaw nga Iparahuway. 3Ginsiring ni Jesus an tawo nga patay an kamot, “Pakadi ha atubangan.” 4Pinmakiana hi Jesus han mga tawo, “Ano an tugot han aton Balaod nga sadang buhaton ha Adlaw nga Iparahuway? Pagbulig ba, o pagdaot? Pagtalwas ba hin kinabuhi, o pagkuha ba hin kinabuhi?” Kundi waray hira mag-aringasa. 5Nangalas hi Jesus han pagkita niya hini nga mga tawo, kundi inalpan hiya hin kalooy tungod han katig-a han ira kasingkasing ngan kasayop nira. Ginsiring niya an tawo, “Unata an imo kamot.” Gin-unat han tawo an iya kamot ngan naupay. 6Sanglit ginmawas an mga Parisiyo han sinagoga, ngan nakigkita dayon han iba nga mga kaapi han hugpo ni Herodes. Ngan nagkasarabot hira hin pagpatay kan Jesus. 7Kinmadto hi Jesus ngan an iya mga tinun-an ha lanaw han Galilea. Binmunyog ha iya in damo nga mga tawo nga tikang ha Galilea, ha Judea, 8ha Jerusalem, ha tuna han Idumea, ha tuna tabok han Jordan ngan ha mga higrani nga dapit han mga bungto han Tiro ug Sidon. Nagsinunod kan Jesus ini nga mga tawo kay nakabati hira han mga ginbuhat niya. 9Damo kaupay an mga tawo, sanglit ginsugo niya an iya mga tinun-an nga mag-andam hin sakayan basi diri hiya mapiit han mga tawo. 10Damo an iya mga gintambal, sanglit nagpirit gud an mga magsakit nga makaduok kan Jesus, basi la makakamkam ha iya. 11Nahapa ha iya atubangan an mga tawo nga sinasangkayan hin yawa kon nakita ha iya, ngan nagoliat, “Ikaw an Anak han Dyos!” 12Gintugon hin maupay ni Jesus an mga yawa nga diri magsumat kon hin-o hiya. 13Sinmagka hi Jesus hin pungtod ngan ginpadaop niya an mga kalalaken-an nga kinaruyag niya. Dinmaop hira 14ngan nagpili hiya hin dose nga iya ginngaranan nga mga apostoles. “Ginpili ko kamo basi umupod kamo ha akon,” nagsiring hiya, “ngan susugoon ko kamo hin pagwali 15ngan tatagan ko kamo hin gahom hin pagpaiwas hin mga yawa.” 16Amo ini an dose nga ginpili niya: hi Simon (ginngaranan hiya ni Jesus nga Pedro); 17hi Santiago ngan an iya bugto, hi Juan, mga anak ni Sebedeo (ginngaranan hira ni Jesus nga “Boanerges,” an karuyag sidngon, “Mga Tawo hin Dalugdog”); 18hira Andres, Felipe, Bartolome, Mateo, Tomas, Santiago nga anak ni Alfeo, Tadeo, Simon, an bayani, 19ngan hi Judas Iscariote nga naglingo kan Jesus. 20Inmuli hi Jesus ngan gin-alirongan na liwat hiya hin damo nga mga tawo nga waray na ngani hiya ngan an iya mga tinun-an panahon hin pagkaon. 21Pakabati han iya kauropdan mahitungod hini, kinmadto hira hin pagkuha ha iya, kay nasumatan hira nga nawad-an na hiya hin maupay nga panmurubuot. 22May-ada mga magturutdo han Balaod nga tikang ha Jerusalem nga nagsiring: “Hinkakaptan hiya ni Beelsebul!” Nagsiring an iba, “Naghatag ha iya hin gahom an puno hin mga yawa hin pagpagawas ha ira.” 23Sanglit gintawag ni Jesus an mga tawo ngan nagsumat hiya hin mga pananglitan: “Uunanhon man ni Satanas hin pagpaiwas ha iya ngahaw? 24Kon magkabahinbahin in usa nga nasod ngan mag-aruaraway hira, mapupukan ito nga nasod. 25Kon makabahinbahin in usa nga panimalay ngan mag-aruaraway hira, mabubungkag ito nga panimalay. 26Sanglit kon magkabahinbahin an ginhadian ni Satanas, diri ito mag-iiha, kundi mabubungkag ngan mapupukan. 27“Waray makakasulod hin balay hin kusgan nga tawo hin pangawat, kon diri anay niya gaposon an kusgan nga tawo. Kon magapos na niya, amo na an pakapangawat niya. 28“Tigamni ini niyo: Mapapasaylo an mga tawo han ira mga sala ngan han magraot nga ira mga ginyakan. 29Kundi diri mapapasaylo an tawo nga magpasipara hin pagyakan supak han Espiritu Santo.” ( 30Ginyakan ini ni Jesus kay may-ada nasiring nga may-ada hiya maraot nga espiritu.) 31Inmabot an iroy ni Jesus ngan an iya kabugtoan. Waray hira sumakob han balay, kundi nagpatugon la hira nga may-ada tuyo nira ha iya. 32Nabubutnga hi Jesus hin mga nagkakalingkod nga mga tawo, ngan nagsiring hira ha iya, “Aadto ha gawas an iroy ngan kabugtoan mo, may-ada tuyo ha imo.” 33Binmaton hi Jesus, “Hin-o an akon iroy? Hin-o an akon kabugtoan?” 34Sinmiplat hiya han mga nagkakalingkod nga mga tawo nga naglilibot ha iya ngan nagsiring, “Amo ini an akon iroy ngan an akon kabugtoan. 35Akon kabugtoan ngan akon iroy an bisan hin-o nga nagtutuman han iginpapabuhat ha iya han Dyos.”
Copyright
Learn More


text:
El Salvador
- Para hit lain nga kagamit, kitaa an El Salvador (pansayod).
An El Salvador nga an opisyal nga ngaran Republika han El Salvador (ha Kinatsila: República de El Salvador), usa nga nasod ha Butnga nga Amerika. Nagsasapit ini han Kalawdan Pacifico butnga han Guatemala ngan Honduras. Nahamutang ini ha Golfo han Fonseca, sugad han Nicaragua ha unhan nga salatan. Upod hin populyason nga mga 7 ka ribo o milyon nga tawo (Hulyo 2008 nga Census) ha 21,000 ka km, amo ini an mayda gidakoi hin densidad hin katawhan nga nasod ha Butnga nga Amerika, ngan guruguti-ay hin kadako kaysa han mga hagrani nga mga kanasoran. An kapital nga syudad han San Salvador amo an pinakaimportante nga metropolis han republika.
Mga pagbahinbahin ha teritoryo[igliwat | igliwat an pinagtikangan]
An El Salvador ginbahin ngadto hin napulo kag upat (14) nga mga departamento, ngan ini liwat, ginbahin-bahin ngadto in duha ka gatos kaunman kag duha (262) nga mga munisipyo (municipio).


text:
Leyte, Leyte
An bungto han Leyte usa nga ikalima nga klase nga bungto han probinsya han Leyte ha Sinirangan nga Kabisay-an nga rehiyon ha Pilipinas. Sumala han 2000 census, mayda ini populasyon nga 35,241 ka tawo ha 6,889 nga panimalay.
Mga Baranggay[igliwat | igliwat an pinagtikangan]
An Leyte mayda katloan (30) nga baranggay.
Pangiskwelahan[igliwat | igliwat an pinagtikangan]
An Leyte, Leyte in may 30 nga pampubliko na eskwelahan pan-elementarya:
Ngan may-ada ini tulo na pampubliko na eskwelahan pansekundarya:


text:
Themistokles
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Themistokles (ha Griyego: Θeuισtokλῆς; ha Linatin: Themistocles; ha Kinatsila: Temístocles; c. 524–459 UkK[1]) usa nga namuno dida han Atenanhon nga demokrasya dida han Persyano nga mga Gyera. Nagpabor hiya han pagpadukwag han puwersa kadagatan agod maatubang an peligro tikang ha Persya ngan ginkombinse niya an mga Ateniense nga iggasto an sobra nga ganansya nga nahalin han ira mga mina hin salapi ha paghimo hin mga bag-o nga mga sakayan - an Atenianhon nga puwersa panagat nagdamo tikang hin 70 ngadto hin 200 ka mga barko.
Hi Themistokles anak ni Neocles, usa nga Atenianhon nga diri kilalado ngan igo-igo an pagpakabuhi, an iya nanay usa nga taga-Caria o kondi man usa nga Thracian, o Abrotonum ha pira nga mga sumat. Diri gud damo it nahisabtan han mga panahon han syahan nga bahin han iya kinabuhi, pero damo nga mga manunurat an nagsurat han mito nga istorya nga maraot an batasan niya han bata pa hiya ngan ginbiyaan hiya han iya amay (e.g. Libanius Declamasyon 9 ngan 10; Aelian; Cornelius Nepos "Themistocles"). Posible hi Themistokes amo an strategos han iya tribo didto ha Marathon ngan ginsisiring nga naawa daw hiya han mga pagdaog ni Miltiades, ngan nagyinakan hiya ha iya kalugaringon, "Diri ak ginpapakaturog hit daog ni Miltiades" (ha Griyego: Oὐk ἐᾷ ue kaθeύδeιv tὸ toῦ Mιλtιάδou tpόπaιov).
Hi Themistokles amo an namuno han puwersa panagat han mga Griyego dida han Pag-awayan ha Atemisium ngan dida han Pag-awayan ha Salamis. Didto ha Salamis niya ginpirde an mga Jack is Life
Ha popular nga kultura[igliwat | igliwat an pinagtikangan]
- Dida han salida nga The
Mga reperensya[igliwat | igliwat an pinagtikangan]
- ↑ Hornblower and Spawforth (1998) s.v. Themistocles. Mga sekondarya nga mga ginkuhaan nagiiba han mga pitsa han katawo ngan kamatay. Iba nga mga pitsa ginhaatag amo an 525/523 - 460 BC.


text:
Kamagong
Kamagong (scientific name: Diospyros blancoi), usa na tanom sa genus sa ebony na kahoy ngan persimmons, Diospyros. an bunga pwede kaonon ngan mabarahibo, kulay bulaw na mabagabaga pag hinog , ngan nangangamyon. Natubo ini sa Pilipinas. Natubo liwat ini sa Micronesian Islands sa Palau, na kanra gintatawag na matib .
An Pagtanum[igliwat | Igliwat an wikitext]
Sayo ini na tropikal na kahoy na natudok sa daramo kalain na tuna, tikang sa sea level tubtob sa 2,400 pye tikang sa sea level. Ginpapatudok an uyas 25 ngadto sa 30 pye an kahirayo sa kada tagsa. Nanginginahanglan ini uran. An kamagong na gintanom tikang sa uyas manginahanglan 6 tubtob 7 katuig para mamunga, ngan an nagtikang naman sa cuttings manginahanglan 3 tubtob 4 katuig para mamunga. Tigdaramo ini mamunga. Sa Puerto Rico, namumunga ini sa bulan sa Agosto tubtob Oktubre.
May ada na liwat sini mga Seedless cultivars.
An Kahoy[igliwat | Igliwat an wikitext]
Mabug'at, matugas, marig'on ngan masirum an kulay san kahoy san Kamagong. Maupay ini na materyales sa paghimo mga lingkuran, lamisa, ngan aparador. Popolar liwat ini na ginhihimo arnis, ug polo sa sundang.


text:
Vientiane (prefektura)
An Vientiane o Wieng Jan (ha Lao ວຽງຈັນ) usa nga prefektura (kampheng nakhon) han Laos, nga nahamutang ha kanawayan nga dapit han nasod. An kapital han nasod, nga an ngaran liwat Vientiane, nahamutang dinhe nga prefektura. Nahimo an prefektura han 1989, han pagbulaga hini tikang han lalawigan han Vientiane.
Administratibo nga mga pagbahinbahin[igliwat | Igliwat an wikitext]
An lalawigan nahimo han mga nasunod nga mga distrito. An mga distrito ha bold nga mga agi kabahin han syudad han Vientiane, nga kilalado ha opisyal nga Kapital han Vientiane.
- Chanthabuly (1-01)
- Hadxayfong (1-07)
- Mayparkngum (1-09)
- Naxaithong (1-05)
- Sangthong (1-08)
- Sikhottabong (1-02)
- Sisattanak (1-04)
- Xaysetha (1-03)
- Xaythany (1-06)
Dugang nga barasahon[igliwat | Igliwat an wikitext]
- Khonthapane, Sirivanh. Women's Migration into Vientiane Municipality. [Vientiane]: National Economic Research Institute, 2002.
Mga sumpay ha gawas[igliwat | Igliwat an wikitext]
Vientiane pagtugway hit paglakat tikang ha Wikivoyage


text:
2 Corinto 5:6-8
6-8Kon sugad, ga'i gayod kami' akawara'an pagla'om ngan labaw i karuyag kami' pag'amban sito puho' ngan paghuwang si Ginu'o tungod kay akatu'anan kami' nga kon ga'i pa kami' aka'amban si kalibutanon puho', ga'i pa kami' liwat akapada'iray si Ginu'o. I karuyag sidngun-ko nga bisan kon ga'i pa kami' akahuwang si Ginu'o ina'anto, ngan ga'i iya sakulawan kami', agtapod pa kami' si iya. Kinahanglan nga i kinabuhi' kami' agbasar si pagtutu'o kami'. 9Sanglit aghingyap kami' gayod nga sapalipay kami' iya bisan kon ato pa kami' si kalibutanon puho' o kon pa'amban na sito,